
I. INCOMPATIBILITĂŢI ALE MANDATULUI DE PARLAMENTAR ÎN STATELE MEMBRE UE
	Stat membru
	Incompatibilitatea
	Procedura

	Austria
	Constituţie

Art.19

(1) Cele mai înalte autorităţi executive sunt Preşedintele federal, miniştrii federali şi secretarii de stat, precum şi membrii guvernelor de land.

(2) Desfăşurarea de activităţi în sectorul economic privat de către autorităţile specificate la par.1 şi de alţi funcţionari publici poate fi restricţionată prin lege federală.

Art.59

Nici un membru al Consiliului Naţional, al Consiliului Federal sau al Parlamentului European nu poate face parte, simultan, din una din celelalte două organe reprezentative.

Art.59.a.2

La cerere, funcţionarului public care este membru al Consiliului Naţional sau al Consiliului Federal i se acordă concediu fără plată sau retragerea din activitate pe perioada necesară îndeplinirii atribuţiilor de membru. (…)

Art.61.1

Pe durata mandatului, Preşedintele federal nu poate face parte din nici un organ reprezentativ general şi nici nu poate desfăşura o altă activitate.

Art.92.2

Membrii Guvernului federal, ai guvernului de land, ai unui organ reprezentativ general sau ai Parlamentului European nu pot fi membri ai Curţii Supreme. Pentru membrii unui organ reprezentativ general sau ai Parlamentului European aleşi pentru un mandat fix,  incompatibilitatea continuă până la expirarea mandatului dacă aceştia au renunţat prematur la mandat. Persoana care, în precedenţii 5 ani, a exercitat una din funcţiile menţionate nu poate fi numită preşedinte sau vicepreşedinte al Curţii Supreme. 

Art.122.5

Preşedintele Curţii Publice de Audit nu poate face parte dintr-un organ reprezentativ general şi din Parlamentul European dacă în ultimii 5 ani a deţinut funcţii în Guvernul federal sau guvernul de

Land.

Art.134.4

Membrii Guvernului federal, ai guvernului de land, ai unui organ reprezentativ general sau ai Parlamentului European nu pot fi membri ai

Tribunalului Administrativ; pentru membrii unui organ reprezentativ general sau ai Parlamentului European aleşi pentru un mandat fix,  incompatibilitatea continuă până la expirarea mandatului dacă aceştia au renunţat prematur la mandat.

Art.147.4

Nu pot face parte din Curtea Constituţională: membrii Guvernului federal sau ai guvernului de land; membrii unui organ reprezentativ general sau ai Parlamentului European; pentru membrii unui organ reprezentativ general sau ai Parlamentului European aleşi pentru un mandat fix,  incompatibilitatea continuă până la expirarea mandatului dacă aceştia au renunţat prematur la mandat. (….)

Legea federală din 1983 privind conflictele de interese (incompatibilitatea) 

în ce priveşte cele mai înalte funcţii publice şi alţi oficiali publici

Art.1. Restricţiile impuse de prezenta lege federală se aplică

(1) celor mai înalte autorităţi executive care sunt prevăzute la art.19, par.1 din Constituţie;

(2) primarilor, viceprimarilor şi membrilor consiliului municipal în oraşe având statut propriu;

membrilor Consiliului Naţional, ai Consiliului Federal şi ai parlamentelor de land.

Art.2

(1) Membrii Guvernului federal, secretarii de stat, membrii guvernelor de land (la Viena primarul şi consilierii municipali în exerciţiu), Preşedintele Consiliului Naţional, preşedinţii cluburilor partidelor din Consiliul Naţional (şi preşedintele executiv dacă este cazul), Preşedintele Curţii de Conturi, membrii Consiliului Avocatului poporului şi preşedinţii în exerciţiu ai consiliilor şcolare de land nu au dreptul de a se angaja într-o funcţie plătită pe durata mandatului.

(2) Imediat după preluarea mandatului, membrii Guvernului federal şi secretarii de stat informează comisia pentru incompatibilităţi din cadrul Consiliului Naţional asupra activităţilor pe care le desfăşoară (art.6); membrii guvernelor de land furnizează aceste informaţii comisiei din cadrul parlamentului de land desemnată în acest scop în conformitate cu legislaţia de land (paragraf 1). Dacă, luând în considerare cerinţa asigurării unei conduite obiective şi imparţiale în funcţie, comisia nu aprobă unei persoane să-şi asume un post/funcţie, această funcţie se încheie în termen de 3 luni de la adoptarea deciziei respective de către comisie.

(3) Pe perioada exercitării mandatului, orice persoană prevăzută la paragraful 1 poate accepta un post (paragraf 1) numai cu aprobarea comisiei.

(4) Gestionarea proprietăţii personale, precum şi deţinerea, după alegere, a unei funcţii în cadrul unui partid politic, al unei organizaţii reprezentând interesele unui grup sau al unei asociaţii profesionale voluntare nu este considerată post/funcţie (paragraf 1).

(5) Legislaţiei de land i s-a conferit competenţa de a stabili reguli mai extinse pentru deţinătorii funcţiilor publice din land şi municipalităţi.”

Art.4

(1) Dacă nu rezultă deja din art.2, paragraful 1, persoanele prevăzute la art.1, paragrafele 1 şi 2, nu pot avea o funcţie executivă într-o corporaţie pe acţiuni, într-o companie cu răspundere limitată din domeniul bancar, al comerţului, al industriei de prelucrare sau din transporturi sau în cadrul băncilor de economii; în particular, aceştia nu pot fi membri în consiliul de administraţie sau în consiliul de supraveghere al unei corporaţii pe acţiuni, director executiv sau membru al consiliului de supraveghere al unei companii cu răspundere limitată din categoriile specificate şi nici membri ai consiliilor executive ale consiliilor băncilor de economii, cu excepţia băncilor municipale de economii, conform art.17 paragraf 6 din Legea privind băncile de economii.

(2) Dispoziţiile paragrafului 1 se aplică

corespunzător instituţiilor mutuale de asigurare, 

cu excepţia instituţiilor de asigurare din landuri. 


	Legea federală din 1983 privind conflictele de interese

(incompatibilitatea)  în ce priveşte cele mai înalte funcţii publice şi alţi oficiali publici

Art.6

(1) Consiliul Naţional şi Consiliul Federal aleg, dintre membrii lor, pe baze proporţionale, o comisie (comisia pentru incompatibilităţi) care să decidă asupra admiterii acţiunilor deţinute de membrii Consiliului Naţional şi ai Consiliului Federal la companiile specificate de art. 4

(2) Membrii Consiliului Naţional şi ai Consiliului Federal care deţin funcţiile specificate la art.4, în termen de 1 lună de la preluarea funcţiei în organul reprezentativ sau în termen de 1 lună de la numire, dacă numirea se efectuează după alegeri, furnizează preşedintelui organului reprezentativ respectiva informaţie, inclusiv beneficiile financiare ce urmează a fi primite.

(3) Admiterea sau respingerea deţinerii de acţiuni se aprobă de comisia pentru incompatibilităţi, cu majoritate simplă; în caz de paritate sau dacă majoritatea parlamentarilor partidului din care face parte membrul în cauză al Consiliului Naţional sau al Consiliului Federal, obiectează împotriva admiterii deţinerii de acţiuni, deţinerea acestora este respinsă.

(4) Membrii Consiliului Naţional sau ai Consiliului Federal deţin funcţia de membru al consiliului de administraţie într-o companie prevăzută la art.4 supusă controlului Curţii de Conturi în conformitate cu art.126b paragraf 2 din Constituţie, fără a fi remuneraţi.

Art.6.a.

(1) Membrii Consiliului Naţional, ai Consiliului Federal sau ai unui parlament de land care sunt angajaţi ai unei autorităţi regionale îl informează pe preşedintele organului reprezentativ asupra acestui fapt, inclusiv asupra activităţilor desfăşurate, în termen de 1 lună de la preluarea funcţiei, sau într-o lună, dacă contractul de angajare a intrat în vigoare după alegeri.

(2) Comisia pentru

incompatibilităţi– în cazul

membrilor parlamentelor de land, comisia parlamentului de land desemnată în acest scop – decide asupra admiterii continuării exercitării acestei activităţi, cu majoritate simplă. Este interzisă continuarea activităţii de către judecători, procurori publici, funcţionari publici din cadrul forţelor de poliţie şi ai altor servicii de siguranţă publică, de funcţionari publici din cadrul serviciului militar şi de ai angajaţi serviciilor fiscale sau de evaluare, cu excepţia cazului în care comisia decide, pentru cazuri individual examinate, admiterea continuării exercitării funcţiei, considerând că, în ciuda calităţii de membru în organul reprezentativ, conduita obiectivă şi imparţială în cadrul funcţiei este asigurată de natura sarcinilor ce urmează a fi îndeplinite. Celorlalţi funcţionari publici li se interzice angajarea într-o activitate, în cazul în care comisia decide astfel, considerând că, în cadrul funcţiei, nu este asigurată o conduită obiectivă şi imparţială. În astfel de cazuri, membrului în cauză al Consiliului Naţional sau al Consiliului Federal i se alocă cel puţin un post echivalent care poate fi acceptat de acesta sau, cu consimţământul acestuia şi în măsura posibilităţilor, un post echivalent; în cazul în care membrul în cauză nu îşi dă consimţământul, acesta este eliberat din funcţia respectivă la expirarea unei anumite perioade şi fără ca salariul să îi fie plătit.  

Art.7

(1) Comisia pentru incompatibilităţi emite decizii într-o perioadă de 3 luni; deciziile sale sunt notificate preşedintelui care, la rândul său, informează organul reprezentativ.

(2) Dacă în decizie se

menţionează că deţinerea de acţiuni prevăzute la art.4 nu este compatibilă cu exercitarea funcţiei, preşedintele informează persoana în cauză şi îi solicită să prezinte, în termen de 3 luni, dovada respectării deciziei. După expirarea termenului, preşedintele

informează organul reprezentativ asupra acestei probleme.

Art.9

O decizie privind pierderea

mandatului poate fi emisă împotriva persoanelor în funcţiile specificate la art.1, dacă acestea abuzează de poziţia deţinută pentru a obţine profituri.

Art.10

(1) În cazul în care, contrar deciziei comisiei pentru incompatibilităţi sau a comisiei din parlamentul de land desemnat în acest scop conform legislaţiei de land, orice persoană prevăzută la art.1 se angajează într-un post în condiţiile art.2 sau deţine o funcţie din cele prevăzute la art.4, fără aprobare, în baza prezentei legi federale, organul reprezentativ în cauză  poate trimite Curţii Constituţionale o cerere privind încheierea funcţiei respective. Pentru Consiliul Naţional şi pentru Consiliul Federal această cerere se întocmeşte de comisia pentru incompatibilităţi.

(2) Organul reprezentativ în cauză investighează dacă anumite circumstanţe sunt guvernate de art.9. Pentru Consiliul Naţional şi pentru Consiliul Federal, comisia pentru incompatibilităţi conduce ancheta (art.6, par.1) şi, în luarea deciziei, au aplicabilitatea prevederile art.6, paragraf 3.

(3) În cazul în care, conform paragrafului 2, o activitate este guvernată de art.9, se aplică dispoziţiile paragrafului 1.

(4) În cazurile prevăzute la paragrafele 1 şi 2, entitatea informează persoana în cauză asupra faptelor care i se impută înainte de a întocmi respectiva cerere; persoanei în cauză i se oferă posibilitatea de a face comentarii.

Art.11

Dacă una din persoanele prevăzute la art.1, paragrafele 1 şi 2 se retrage din una din funcţiile specificate, întrucât conform prezentei legi federale unei astfel de persoane nu i s-a permis angajarea într-un post (de conducere),  iar persoana în cauză sau persoanele supravieţuitoare aflate în întreţinerea acesteia nu au dreptul de a primi pensie de vârstă sau pensie de urmaş supravieţuitor sau o alocaţie socială, în conformitate cu Legea privind beneficiile financiare sau o lege de land echivalentă, autorităţile federale sau de land, guvernul de land şi respectiv municipalitatea în al cărei consiliu persoana în cauză a fost membru, virează o sumă de transfer instituţiei de asigurări sociale competente. Pentru plata sumei de transfer şi a aplicării legale efective au aplicabilitate prevederile art.311 ff din Legea privind asigurările sociale generale, ale art.175 ff. Din Legea asigurărilor sociale pentru persoanele fizice autorizate din comerţ şi industrie şi ale art.167ff din Legea privind asigurările sociale pentru fermieri

	Belgia
	Constituţie

Nimeni nu poate a fi simultan membru a celor doua  Camere (art. 49) 

Membrul uneia din cele doua Camere, numit de Rege în calitatea de ministru şi care acceptă, îşi încetează mandatul şi îl reia mandatul cand Regele decide încetarea funcţiei de ministru. (art. 50)

Membrul uneia dintre Camere, numit de guvernul federal în orice altă funcţie salarizată, în afara celei de de ministru, şi care acceptă această funcţie, încetează imediat mandatul şi nu îşi reia  funcţiile decât în urma organizării unor noi alegeri. (art. 51)

Legii din 4 mai 1999 referitoare la limitarea cumulului mandatului parlamentar federal şi parlamentar european cu alte funcţii,  a legii din 6 iulie 1987:

Art. 2: mandatul membrilor Camerei Reprezentanţilor sau senatorilor  este incompatibil cu funcţiile sau mandatele următoare: 

1. funcţionar sau angajat salariat al statului;

2. ministru cultelor retribuit de stat;

3.  avocat al administraţiilor publice federale;

4. agent al administraţiei trezoreriei statului;

5. comisar al guvernului pe lângă societăţile anonime;

6. guvernator al provinciei, vice-guvernator al provinciei, guvernator adjunct, consilier provincial, grefier provincial;

7. comisar de arondisment;

8. titular de funcţii în Ordinea judiciară;

9. consilier de stat, asesor sau membru al auditoratului, al biroului de coordonare sau agenti ai  ordinii administrative (greffe);

10. judecător, magistrat cu nivel de referend sau grefier la Curtea de Arbitraj;

11. membru al Curţii de Contur;

12. militar în serviciu activ, cu excepţia ofiţerilor în rezervă activaţi, soldat miliţian în miliţia provinciei;

13. membru al consiliului de administraţie al unei întreprinderi publice autonome dependentă de stat

Art.3: mandatul unui membru al Camerei Reprezentanţilor sau Senatului nu poate fi cumulat cu un mandat executiv remunerat. Este considerat un mandat executiv remunerat: 1. funcţiile de bourgmestre (conducatorul executiv la nivelul comunei), adjunctul acestuia (echevin), preşedintele unui consiliu de ajutor social, oricare ar fi venitul sau; 2. orice mandat exercitat în cadrul unui organism public sau privat, ca reprezentant al statului, al unei comunităţi, unei regiuni, provincii sau a unei comune, în măsura în care acest mandat conferă avantajul puterii prin simpla calitate de membru al Adunării generale sau consiliului de administraţie al acestui organism şi oricare ar fi venitul; 3. orice mandat  exercitat în cadrul unui organism public sau privat ca reprezentant al statului, al unei comunităţi, unei regiuni, provincii sau a unei comune pentru care venitul brut lunar atinge un anume nivel. Acest nivel este adaptat anual. 

Art.4: nivelul indemnizaţiilor primite ca retribuţie pentru activităţi exercitate de membrii Camerei Reprezentanţilor sau Senatului, în afara mandatului parlamentar, nu poate depăşi nivelul de jumatăte din indemnizaţia parlamentara. Sunt luate în calcul sumele primite pentru prezenţa ce decurge din exercitarea unui mandat, funcţie sau altă sarcină publică de ordin politic. In caz de depăşire a limitei fixate, nivelul indemnizaţiei parlamentare este diminuat, cu anumite excepţii. 

În Regulamentul Camerei Reprezentanţilor se menţionează că este interzis miniştrilor, foştilor miniştri şi miniştrilor secretari de stat, membrilor şi foştilor membri ai camerelor legislative să menţioneze explicit aceste calităţi în actele sau publicaţiile societăţilor cu scop lucrativ. 

Art. 5 - membrii Camerei nu pot să fie numiţi în funcţii salarizate de stat, decât după cel puţin un an de la încetarea mandatului. 

Art. 7 - orice membru al Camerei care a primit o decoraţie sau alt titlu pe motiv militar sau care primeşte de la Rege un titlu de nobleţe, încetează imediat mandatul şi nu reia funcţiile decât după următoarele alegeri.

Legea din 6 august 1931 care stabileşte incompatibilităţile şi interdicţiile referitoare la miniştri, foşti miniştri şi miniştri de stat, precum şi pentru membri şi foşti membri ai camerelor legislative, cu modificările ulterioare este completată cu o serie de dispoziţii legale si reglementare referitoare la incompatibilităţi cu funcţii anume, precum cea de membru al Curţii de Conturi, membri în Consiliul de Stat, funcţii judiciare, funcţia de guvernator, vice guvernator, director şi cenzor al Băncii Naţionale.


	Regulamentul Camerei Reprezentanţilor
Art.161-163 - la începutul mandatului, fiecare membru al Camerei comunică Preşedintelui Camerei toate datele necesare referitoare la alte mandate, funcţii, sarcini publice de ordin politic pe care acesta le exercită. El informeaza Preşedintele în legatură cu orice modificare a acestei situaţii. Nivelul plafonului veniturilor este stabilit de Birou, la propunerea Colegiului chestorilor care stabileste modul de aplicare a prevederilor art. 163-1 referitoare la nivelul indemnizatiilor primite in exercitarea unor activitati în afara mandatului parlamentar. Colegiul este format din maximum  6 membri, numiţi de Cameră pentru o perioada de doi ani, preşedintele Colegiului este cel cu cea mai mare vechime în calitatea de chestor. 

Anexa Regulamentului menţionează toate reglementările referitoare la incompatibilităţile membrilor Camerei Reprezentantilor din Belgia (p.221).



	Bulgaria
	Constituţie

Un membru al Adunării Naţionale nu poate ocupa o altă funcţie de stat şi nu poate fi angajat în nicio altă activitate pe care legea o defineşte ca incompatibilă. Mandatul unui membru al Adunării Naţionale numit ministru se suspendă pe durata exercitării funcţiei de ministru. În această perioadă, el va fi înlocuit în Adunarea Naţională, conform procedurii prevăzute de lege. (art. 68)
Regulamentul de organizare şi funcţionare a Adunării Naţionale 

Membrii Adunării Naţionale nu pot primi nicio altă remuneraţie în baza unui alt contract de muncă. Membrii Adunării Naţionale pot primi indemnizaţii sau remuneraţii ca şi contractori independenţi. (art. 117)

Membrii Adunării Naţionale nu pot ocupa nicio altă funcţie într-o autoritate guvernamentală şi nu pot desfăşura nicio altă activitate care, potrivit legii, este incompatibilă cu statutul de parlamentar. Membrii Adunării Naţionale nu pot face parte din consiliile de conducere ale companiilor comerciale sau cooperativelor. Membrii Adunării Naţionale pot continua participarea în conducerile colective academice din cadrul instituţiilor de învăţământ superior/ Academiei de Ştiinţe din Bulgaria, cu excepţia funcţiilor individuale de conducere. Membrii Adunării Naţionale nu au dreptul de a-şi da acordul sau de a uza de statutul lor oficial în publicitatea comercială. (art. 118)
În cazul iniţierii unui proiect de lege/ propuneri legislative ori în cazul luărilor de cuvânt în şedinţele în plen sau din comisii, parlamentarii care au interese financiare directe în problema dezbătută sunt obligaţi să aducă la cunoştinţă acest lucru. (art. 119)

	

	Cehia
	Constituţie
Nimeni nu poate fi, în acelaşi timp, membru al celor două camere ale Parlamentului (art. 21)
Mandatul de deputat sau senator este incompatibil cu exercitarea funcţiei de Preşedinte al Republicii, cu cea de judecător şi cu alte funcţii, prevăzute în lege.

Mandatul de senator sau deputat expiră în ziua în care îşi începe funcţia de Preşedinte al Republicii sau în ziua în care îşi asumă funcţia de judecător sau altă funcţie incompatibilă cu mandatul de senator sau deputat (art. 22)
Un deputat sau senator care este membru al Guvernului, nu  poate fi preşedinte sau vicepreşedinte al Camerei Deputaţilor sau Senatului, nu poate fi membru al unei comisii parlamentare sau al unei comisii de anchetă (art. 32)

Legea nr. 159/2006 asupra conflictului de interese 

Nici o persoană publică aşa cum este definită în lege (sunt incluşi senatorii şi deputaţii – n.r.) nu poate fi implicată în afaceri sau alte activităţi remunerate, nu poate activa ca persoană juridică sau membru al unei societăţi comerciale, membru în corpul de control sau supraveghere al unei corporaţii, doar dacă nu este altfel prevăzut într-o lege specială.

Limitările prevăzute mai sus nu se aplică activităţilor din domeniul ştiinţific, din învăţământ, mass-media, din domeniu literar, artistic, din domeniul activităţilor sportive, cu excepţia afacerilor desfăşurate în aceste domenii.

Activităţile limitative menţionate trebuie întrerupte după intrarea în serviciul public, la cel mult 30 de zile de la începerea mandatului. Dacă nu este posibilă respectarea acestui termen din motive neimputabile persoanei publice respective, aceasta trebuie să întocmească un raport scris către administraţia serviciului public şi să adopte toate acele măsuri necesare care să garanteze faptul că activităţile specificat ca incompatibile vor fi încheiate în cel mai scurt timp posibil. (art. 4)
Niciun deputat sau senator nu poate reprezenta statul în niciun corp de management, control sau supraveghere dintr-o societate, cu capital integral sau parţial de stat, în nicio societate controlată de stat, din cadrul Băncii Naţionale a Cehiei sau în orice astfel de societate care implică primirea unei remuneraţii pentru astfel de reprezentare.

 Niciun deputat sau senator nu poate accepta o numire sau funcţie în cadrul administraţiei publice, sau o altă funcţie sau serviciu într-o funcţie de decizie (ministru sau altă funcţie din administraţia publică, într-un birou  sau curte de justiţie, în cadrul Biroului Superior de Audit, în cadrul cancelariei prezidenţiale, în cadrul cancelariei Senatului sau Camerei Deputaţilor, în cadrul administraţiei fondului funciar naţional sau în cadrul administraţiei altor fonduri de stat, în cadrul biroului Avocatului Poporului (art. 5)
Timp de un an de la ieşirea din respectivul serviciu public, niciun oficial nu poate deveni partener sau nu poate accepta o funcţie într-o societate comercială şi nu poate fi subiect al unei afaceri în condiţiile în care, în ultimii trei ani dinaintea terminării mandatului respectivului deputat sau senator, respectiva societate comercială a încheiat contracte cu statul sau cu o unitate de utilitate publică la nivel local şi dacă urmările unui astfel de contract intră în atribuţiile respectivului. (art. 6)  
	În caz de incompatibilitate parlamentarul vizat trebuie să demisioneze într-un interval de 10 zile în cazul deputatului şi 30 zile în cazul senatorului. Intervalul de 10 zile începe de la data la care problema de incompatibilitate a fost desccperită şi cel de 30 d ezile de la data validării mandatului sau de la data la care a apărut incompatibilitatea. La expirarea termenului, parlamentarul aflat în situaţia de incompatibilitate  este considerat demisionar. Locul vacant este luat de către candidatul aflat pe locul imediat următor

	Danemarca
	Nu există reglementări referitoare la incompatibilităţi.

În absenţa unei reglementări, anumite partide politice impun membrilor acestora o limitare a cumulului de funcţii.
	Comisia parlamentară pentru regulament recomandă tuturor parlamentarilor să depună o declaraţie referitoare la venituri şi la natura acestora, la cadourile şi  beneficiile primite. 

Declaraţia trebuie să includă contractele anterioare şi ulterioare începerii mandatului,  încheiate cu angajatorii.

Declaraţiile se trimit oficialului public desemnat de Biroul Parlamentului. 

Declaraţiile sunt publice.



	Finlanda
	Legea parlamentului

Secţiunea 8

În cazul în care un membru al parlametului este ales Președinte al Republicii, mandatul său de parlamentar expiră la data la care el preia funcţia de președinte; după ce a fost ales el nu poate participa la activitatea parlamentară.


Secţiunea 8a
Mandatul parlamentar nu expiră dacă acesta este ales membru al Parlamentului European. Cu toate acestea, în perioada în care este membru în Parlamentul European, nu are dreptul de exercitare a mandatului, fiind suspendat. În această perioadă, obligaţiile mandatului sau vor fi îndeplinite de catre adjunctul personal al parlamentarului.

Secţunea 9

Calitatea de membru al Parlamentului naţional este incompatibilă cu funcţia de ministru al Justiției, ministru adjunct al Justiției, judecător al Curții Supreme sau al Curții Supreme Administrative, Ombudsman. În cazul în care un membru al parlamentului naţional este este numit în una din funcţiile menționate mai sus mandatul său expiră.

	

	Franţa
	Constituţie

Funcţiile de membru al guvernului sunt incompatibile cu exercitarea oricărui mandat parlamentar... (art. 23)

Codul Electoral

Cartea I referitoare la alegerea deputaţilor, consilierilor generali şi consilierilor municipali, în Capitolul IV, art. L 46 se menţionează că: funcţiile militare de carieră sau asimilate acestora, în exercitarea serviciului pe durata legală sunt incompatibile cu mandatul de deputat. Aceste dispoziţii nu sunt aplicabile rezerviştilor care exercită o activitate conform unui angajament de rezervă operaţională sau se află la dispoziţie. Totuşi rezerviştii din jandarmerie nu pot exercita aceasta activitate în circumscripţia lor.

În Cartea I, Titlul II, referitoare la dispoziţii speciale pentru alegerea deputaţilor, în capitolul IV sunt menţionate incompatibilitatile pentru deputaţi. 

Conform articolului LO297 din capitolul III , Cartea II a Codului electoral, dispoziţiile din capitolul  IV, Titllul II, Cartea I din Codul electoral sunt aplicabile şi senatorilor. 

Articolul LO 137 precizează că este interzis cumulul de mandat de deputat cu cel de senator. In caz de contestaţie, vacantarea  este dată prin decizia Consiliului Constitutional 

Art. LO 137-1 mandatul de deputat este incompatibil cu cel de membru in Parlamentul European. 

Articolul  LO138 orice persoană avand calitatea de locţiitor al unui deputat sau senator pierde aceasta calitate daca este ales deputat  

Articolul LO139 mandatul de deputat este incompatibil cu calitatea de membru in Consiliul Economic, Social si de Mediu

Article LO140 - conform Ordonanţei nr. 58 din 22dec 1958 referitoare la statutul magistraturii, exerciţiul funcţiilor de magistrat este incompatibil cu exercitarea unui mandat în Adunarea Naţională

Articolul LO141 - Mandatul de deputat este incompatibil cu exercitarea a mai mult de unul din mandatele enumerate: consilier regional, consilier Adunarea Corsica, consilier general, consilier  Paris, consilier municipal al unei comune cu mai putin de 3500 locuitori.

Article LO142 - exercitarea funcţiilor publice non-elective este incompatibilă cu mandatul de deputat, fiind exceptate cele de profesor, în departamentul Haut-Rhin, Bas-Rhin, Moselle, miniştrii cultelor  şi delegaţii guvernului în administraţiile cultelor. 

Articolul se referă şi la membrii Comisiei independente care stabileşte noi delimitări ale circumscripţiilor electorale.

Articolul  LO143 - exerciţiul unei funcţii conferite de un stat strain sau de o organizaţie internaţională, remunerate din fondurile acestora este incompatibil cu mandatul de deputat.

Articlolul LO144 - persoanele însărcinate de guvern cu o misiune temporară pot cumula exercitiul acestei misiuni cu mandatul de deputat pe o perioadă care să nu depăşească 6 luni.

Articlolul LO145 - sunt incompatibile cu mandatul de deputat funcţiile de preşedinte şi membru în consiliile de administraţie, ca şi cele de director general şi director general adjunct deţinute în întreprinderile naţionale şi instituţiile naţionale publice, ca şi cea de consilier al acestora.

Article LO146  - sunt incompatibile cu mandatul de parlamentar funcţiile de şef de întreprindere, de preşedinte al consiliului de administraţie, preşedinte şi membru al directoratului, preşedintele consiliului de supraveghere, administrator-delegat, director general, director general adjunct, funcţii exercitate în: 1. societaţi, întreprinderi, instituţii care reprezintă interese de stat, sunt subvenţionate de stat sau de o colectivitate publică; 2.societăţi având exclusiv ca obiect de activitate operaţiuni financiare sau obligaţiuni, precum şi în societăţi care fac tranzacţii financiare (oferta publica de titluri financiare) şi în organele de conducere, de administrare sau gestionare ale acestora; 3. societăţile sau întreprinderile a căror activitate constă în oferirea unor servicii de contabilitate sau sub control de stat, sau al unei colectivităţi sau instituţii publice sau al unei întreprinderi naţionale sau al unui stat strain; 4. societăţi sau întreprinderi cu scop lucrativ al căror obiect de activitate este vânzarea terenurilor destinate construcţiei, oricare ar fi natura lor, sau care exercită o activitate de promovare imobiliara sau, în general, de construcţie a imobilelor cu scop de vânzare; 5. societăţile al căror mai mult de jumătate din capital este constituit din participaţii ale societăţilor, întreprinderilor incluse în paragrafele 1, 2 , 3.

Aceste dispoziţii din prezentul articol sunt aplicabile oricărei persoane care, direct sau prin persoane interpuse, exercită în fapt, conducerea unor astfel de instituţii, societăţi sau întreprinderi. 

Article LO146-1 - este interzis oricărui deputat să exercite o funcţie de consiliere pe care nu o deţinea înainte de începerea mandatului. Această interdicţie nu se aplică profesiilor liberale care au un statut protejat. 

Article LO147 - este interzis oricărui deputat să să accepte, în cursul mandatului o funcţie de membru al unui consiliu de administraţie sau supraveghere într-o instituţie, societate sau întreprindere vizată de LO146.

Article LO149 - este interzis unui avocat înscris în barou, după ce a fost investit cu un mandat de deputat, de a îndeplini, direct sau indirect, prin intermediul unui asociat, colaborator sau secretar, cu excepţia Înaltei Curţi de Justiţie şi Curţii de Justiţie a Republicii, un act de exercitare a  profesiei în faţa instanţelor pentru cazuri care ţin de fapte penale, crime sau delicte contra statului şi păcii publice  sau de domeniul presei, creditelor, operaţiunilor financiare; le este interzis, în aceleaşi condiţii, să pledeze sau să consilieze în favoarea societăţilor, instituţiilor, întreprinderilor vizate de art. LO 145 şi LO 146, aşa cum  este obisnuit a nu o face chiar înaintea alegerii, nepledând împotriva statului, societăţilor naţionale, colectivităţilor, instituţiilor publice.

Article LO150 - este interzis oricărui deputat de a face publicitate sau de a figura numele său urmat de calitatea sa în orice activitate de acest tip desfăşurată de o întreprindere financiară, industrială sau comercială. 

Vor fi pedepsite cu închisoarea pe o perioadă de 6 luni şi cu o amendă de 3750 euro sau cu una din aceste două pedepse, fondatorii, directorii  societăţilor sau instituţiilor cu obiect de activitate comercială, industrială sau financiară care vor face sau vor lăsa să figureze  numele unui deputat, cu mentionarea calităţii sale, în orice publicitate în interesul întreprinderii pe care o conduc sau pe care şi-o propun să o fondeze. În caz de recidivă, pedeapsa creşte la 1 an închisoare şi amendă de 7500 euro.

Statutul deputatului
 prevede că incompatibilitatea se defineşte ca imposibilitatea legală de a cumula anumite funcţii cu mandatul parlamentar. Spre deosebire de ilegibilitate, ea nu impiedică apriori alegerea dar impune aposteriori o decizie de a alege din partea deputatului.

Se menţionează incompatibilităţile cu funcţiile publice elective, nonelective, cu alte activităţi profesionale, precum şi modalităţile de control şi sancţionare
	Codul Electoral

Articolul LO151 - Deputatul care se află în situaţia de incompatibilitate menţionat la art. LO 141 este obligat să demisioneze din mandat, conform alegerii sale, cel târziu în a 30 a zi de la data confirmării rezultatelor alegerilor care l-au pus în situaţie de incompatibilitate, sau, în caz de contestaţie, de la data la care decizia a confirmat alegerea ca definitivă. 

Articolul LO151-2 - În intervalul de 30 de zile, orice deputat depune la biroul Adunării Naţionale o declaraţie, pe propria răspundere în care sunt menţionate activităţile profesionale sau de interes general, chiar şi neremunerate, pe care vrea să le păstreze sau să menţioneze că nu exercită niciuna. În cursul mandatului, trebuie să declare, în aceeaşi formă, orice element care a modificat declaraţia iniţială. Biroul examinează dacă activităţile declarate sunt compatibile cu mandatul parlamentar. Dacă există o îndoială referitoare la compatibilitate, Biroul Adunării Naţionale, ministrul justiţiei sau deputatul însuşi sesizează Consiliul Constituţional. Dacă Consiliul Constituţional decide că deputatul este în situaţie de incompatibilitate, se rezolvă situaţia în termen de 30 de zile de la notificarea deciziei Consiliului Constituţional. 

Articolul LO151-3 - deputatul care n-a respectat LO 149 sau LO 150 sau care nu a respectat procedura de dare a declaraţiei este declarat demisionar din oficiu de către Consiliul Constituţional, la cererea Biroului Adunării naţionale sau ministrului justiţiei. 

Articolul LO151-4 - demisia din oficiu pronunţată de Consiliul Constituţional este imediat notificată Preşedintelui Adunării naţionale şi ministrului de interne.

Article LO152 - Conform Ordonanţei nr. 58-1067 din 7 noiembrie 1958, referitoare la Consiliul Constituţional, funcţiile unui membru al Consiliului Constituţional sunt incompatibile cu cele de deputat. Deputaţii numiţi membri ai Consiliului Constituţional sunt obligaţi să opteze pentru aceste funcţii, în termen de opt zile de la nominalizarea lor.

Article LO153 - Conform Ordonanţei nr. 58-1067 din 7 noiembrie 1958 şi aplicării art. 23 al Constituţiei, incompatibilitatea dintre mandatul de deputat şi funcţia de membru al guvernului are efect la expirarea termenului de o lună de la numirea ca membru al guvernului. În acest interval, deputatul, membru al guvernului, nu poate lua parte la niciun scrutin. Incompatibilitatea nu are efect dacă guvernul a demisionat înaintea expirării intervalului.




	Estonia
	Constituţie 

Un membru al Parlamentului nu poate deţine nicio altă funcţie în Guvern. Pe durata exercitării mandatului, parlamentarul este scutit de satisfacerea stagiului militar. (Art.63)
Legea privind statutul parlamentarilor  

Locul de muncă principal al parlamentarului este Parlamentul. În exercitarea mandatului său, parlamentarul nu poate deţine nicio altă funcţie care contravine principiului separaţiei puterilor ori care, într-o anumită manieră, poate conduce la conflict de interese cu activitatea de parlamentar (art. 22)

	

	Germania
	Legea privind statutul membrilor Bundestag-ului

Art.44 a  - Exercitarea mandatului 

(1) Exercitarea mandatului de membru al Bundestag-ului constituie activitatea centrală a unui deputat. Fără a se aduce atingere acestei obligaţii, în principiu, este permisă desfăşurarea de activităţi profesionale sau de altă natură, simultan cu exercitarea mandatului parlamentar.

(2) Pentru exercitarea mandatului, nici un deputat nu poate accepta o indemnizaţie sau un beneficiu pecuniar în afara celor prevăzute de lege.

În mod special, nu este admisă acceptarea de bani sau compensaţii cu valoare monetară care se acordă numai pentru reprezentarea şi susţinerea în Bundestag a intereselor plătitorului. De asemenea, nu este admisă acceptarea de către un deputat de bani sau compensaţii cu valoare pecuniară dacă acesta nu prestează, în schimb, un serviciu. Aceste dispoziţii nu aduc atingere primirii de donaţii.

(3) Indemnizaţiile sau compensaţiile pecuniare acceptate care nu sunt admise conform paragrafului 2 sau echivalentul monetar al acestora se fac venit la bugetul federal. Preşedintele stabileşte acest drept prin intermediul unui act administrativ, cu condiţia ca perioada cuprinsă între primirea indemnizaţiei sau a beneficiului pecuniar să nu depăşească 3 ani. Pierderea mandatului de deputat nu afectează acest drept. (…)

(4) Activităţile precedente acceptării mandatului şi activităţile concurente cu exercitarea mandatului care pot indica combinaţii de interese cu implicaţii pentru exercitarea mandatului se declară şi se publică în conformitate cu Regulile de conduită. Dacă activităţi şi venituri care pot fi declarate nu sunt raportate, Biroul poate aplica o sancţiune administrativă care poate reprezenta maximum jumătate din remuneraţia anuală a deputatului. Preşedintele aplică sancţiunea prin act administrativ. (…)

Regulamentul Bundestag-ului

Anexa 1 – Reguli de conduită pentru membrii Bundestag-ului

Articolul 1 – Declaraţiile obligatorii

(1) Fiecare deputat are obligaţia de a indica preşedintelui, în scris, activităţile care au precedat mandatul în Bundestag, respectiv:

1. ultima activitate profesională exercitată;

2. activităţile desfăşurate în calitate de membru al unui comitet director, consiliu de supraveghere, consiliu de administraţie, consiliu consultativ sau al oricărui alt organ al unei societăţi sau întreprinderi având o altă formă legală;

3. activităţile desfăşurate în calitate de membru al unui comitet director, consiliu de supraveghere, consiliu de administraţie, consiliu consultativ al unei colectivităţi sau instituţii publice.

(2) De asemenea, fiecare deputat are obligaţia de a indica preşedintelui, în scris, următoarele activităţi sau contracte exercitate, acceptate sau în vigoare în cursul mandatului parlamentar:

1. activităţile remunerate exercitate suplimentar mandatului, fie ca liber profesionist fie ca angajat salariat. Acestea includ, de exemplu, continuarea unei activităţi profesionale exercitate anterior mandatului, precum şi activităţi de consultanţă, de reprezentare, de expertizare, de publicare şi de susţinere de conferinţe. Expertizarea, publicaţiile şi conferinţele nu sunt supuse obligaţiei de declarare dacă veniturile contractuale sunt inferioare sumei de 1.000 €/lună sau de 10.000 €/an;

2. activităţile desfăşurate în calitate de membru al unui comitet director, consiliu de supraveghere, consiliu de administraţie, comitet consultativ sau organ al unei societăţi sau întreprinderi având o altă formă legală;

3. activităţile desfăşurate în calitate de membru al unui comitet director, consiliu de supraveghere, consiliu de administraţie, comitet consultativ sau organ al unei colectivităţi sau instituţii publice;

4. activităţile desfăşurate în calitate de membru al unui comitet director sau al unui alt organ director al unei asociaţii sau organizaţii similare şi al unei fundaţii care nu este numai de interes local;

5. existenţa sau încheierea de acorduri prin care un deputat este desemnat să îndeplinească anumite activităţi sau prin care unui deputat i se acordă avantaje financiare în timpul sau după expirarea mandatului;

6. deţinerea sau participaţiunea la o societate de persoane sau de capitaluri dacă acest lucru are ca rezultat o influenţă economică importantă asupra întreprinderii. Limitele obligaţiei de declarare se stabilesc de preşedintele Bundestag-ului în normele de aplicare ce urmează  emise conform paragrafului (4).

(3) În cazul activităţilor şi contractelor care trebuie declarate conform paragrafului 2, punctele 1-5, suma veniturilor trebuie indicată dacă depăşeşte 1.000 €/lună sau 10.000 €/an. Sumele care se iau în consideraţie în acest scop sunt remuneraţiile brute, inclusiv indemnizaţiile, compensaţiile şi prestaţiile în natură.

(4) Preşedintele emite normele de aplicare referitoare la fondul şi forma declaraţiilor obligatorii, după ce a oferit Biroului şi preşedinţilor grupurilor parlamentare posibilitatea de a-şi exprima poziţia.

(5) Obligaţia declarării nu are aplicabilitate în ce priveşte informaţiile asupra terţilor, deputatul având posibilitatea de a  invoca dreptul conferit de lege de a refuza să depună mărturie sau obligaţia de a păstra confidenţialitatea. În aceste cazuri, în normele de aplicare, preşedintele stabileşte ca obligaţia de declarare să fie respectată în aşa fel încât drepturile vizate în prima frază să nu fie încălcate. În acest scop, el poate prevedea menţionarea unui sector de activitate în locul detaliilor referitoare la client.

(6) Declaraţiile prevăzute de prezentele reguli de conduită trebuie transmise preşedintelui Bundestag-ului în termen de 3 luni de la obţinerea calităţii de membru al Bundestag-ului şi, în timpul legislaturii, după intrarea în vigoare a modificărilor sau completărilor la aceste declaraţii.

Art.2 – Avocaţii

(1) Membrii Bundestag-ului care, în schimbul unei remuneraţii, reprezintă judiciar sau extrajudiciar Republica Federală Germania au obligaţia de a declara preşedintelui exercitarea acestei activităţi dacă onorariile depăşesc suma minimă fixată de acesta.

(2) Membrii Bundestag-ului care, în schimbul unei remuneraţii, reprezintă judiciar sau extrajudiciar o terţă parte într-un litigiu împotriva Republicii Federale Germania au obligaţia de a declara preşedintelui exercitarea acestei activităţi dacă onorariile depăşesc suma minimă fixată de acesta.

(3) Paragrafele 1 şi 2 se aplică şi reprezentărilor judiciare sau extrajudiciare îndeosebi în favoarea colectivităţilor, instituţiilor sau fundaţiilor publice federale sau în acţiunile îndreptate împotriva acestora.


	Regulamentul Bundestag-ului

Anexa 1 – Reguli de conduită pentru membrii Bundestag-ului

Art.8 – Procedură

(1) Dacă există indicii referitoare la faptul că un deputat a încălcat regulile de conduită, preşedintele Bundestag-ului dispune

desfăşurarea unei investigaţii de fapt şi de drept, după audierea deputatului în cauză. Preşedintele poate cere deputatului informaţii complementare pentru explicarea şi clarificarea faptelor şi poate cere preşedintelui grupului parlamentar din care face parte deputatul în cauză să îşi exprime poziţia.

(2) Dacă preşedintele este convins că fapta nu este gravă sau că este vorba despre o uşoară neglijenţă (de exemplu, depăşirea termenelor de depunere a declaraţiilor),

deputatul în cauză primeşte un apel la ordine. În caz contrar, preşedintele informează Biroul şi preşedinţii grupurilor. Biroul stabileşte, după audierea deputatului în cauză, dacă au fost încălcate regulile de conduită. Constatările Biroului, conform cărora un deputat a derogat de la regulile de conduită se publică sub forma unui document tipărit, fără a se aduce atingere altor sancţiuni prevăzute la art.44 din Legea privind statutul deputaţilor. Constatarea că deputatul nu a încălcat aceste principii se publică numai la solicitarea expresă a acestuia. 

(3) Dacă există indicii referitoare la faptul că un membru al Biroului sau preşedintele unui grup a încălcat obligaţiile de declarare, deputatul în cauză nu ia parte la şedinţele care au loc în cadrul acestei proceduri. Vicepreşedintele grupului parlamentar este audiat în locul preşedintelui, conform dispoziţiilor paragrafului 1 şi este informat în conformitate cu prevederile paragrafului 2. Dacă există indicii referitoare la faptul că preşedintele Bundestag-ului a încălcat regulile de conduită, procedura este angajată de înlocuitorul său, conform dispoziţiilor paragrafelor 1 şi 3.

(4) Deputatul care a încălcat obligaţia de declarare poate fi pedepsit cu o sancţiune financiară stabilită de Birou, după ce a fost audiat încă o dată. Valoarea sancţiunii financiare se calculează în funcţie de gravitatea faptelor şi de gradul de vinovăţie. Aceasta se poate ridica până la jumătate din indemnizaţiile parlamentare anuale. Sancţiunea financiară este stabilită de către preşedinte. La cererea deputatului în cauză, se poate conveni o plată eşalonată. Articolul 31, frazele 3 şi 4 din Legea privind statutul deputaţilor se aplică mutatis mutandis.(5) 

(…)



	Grecia
	Constituţie

Îndatoririle membrilor Parlamentului sunt incompatibile cu calitatea de proprietar, partener sau acţionar al unei societăţi, membru sau preşedinte al unui consiliu de administraţie, director general sau director adjunct al unei societăţi care:

Contractează lucrări de interes public, studii, achiziţii şi prestări servicii ori încheie cu Statul contracte de dezvoltare şi mediu .

Se bucură de privilegii speciale.

Deţine sau administrează un post de radio sau televiziune precum sau un ziar cu acoperire naţională.

Este concesionar al unui serviciu public, întreprindere publică sau al unei întreprinderi de utilitate publică.

Închiriază în scop comercial propietăţile deţinute de Stat.

Prin lege specială pot fi stabilite şi alte activităţi profesionale, în afara celor menţionate în secţiunile anterioare, a căror exercitare nu este permisă membrilor Parlamentului.

Încălcarea dispoziţiilor prezentului alineat are drept rezultat pierderea mandatului de parlamentar şi nulitatea contractelor sau actelor aferente, prin modul stabilit de lege.

Membrii Parlamentului care se încadrează în prevederile din prima secţiune a alineatului precedent  au la dispoziţie 8 zile din momentul validării, să aleagă între locurile de muncă mai sus specificate şi calitatea de parlamentar. In cazul în care nu reuşesc să facă alegerea în termenul limită işi pierd de drept locul de parlamentar. (art. 57)

	

	Italia 
	Constituţie

- între calitatea de membru al Camerei Deputaţilor şi cea de membru al Senatului (art. 65);
- între funcţia de Preşedinte al Republicii şi orice altă funcţie (art.84);
- între calitatea de membru al Parlamentului sau al unui consiliu regional şi cea de membru al Consiliului Superior al Magistraturii (art.104);

- între calitatea de membru al Parlamentului şi cea de consilier regional sau membru al Parlamentului European (art. 122);

- între calitatea de membru al Parlamentului şi cea de membru al Curţii Constituţionale (art.135).

Potrivit articolului 65 din Constituţie celelalte cazuri de incompatibilitate pot fi determinate prin lege.

Legea nr.60 din 15 februarie 1953 interzice membrilor parlamentului să deţină funcţii în instituţiile bancare şi în societăţile pe acţiuni, care au drept scop principal exercitarea de activităţi financiare, excepţie făcând totuşi societăţile de credit cooperatist care nu au sucursale.

Legea 441 din 1982 reglementează publicitatea privind situaţia financiară a celor cu funcţii elective sau care deţin funcţii în cadrul unor organisme  Este necesar, ca atât membrii Parlamentului cât şi cei ai Guvernului să depună la Secretariatul Camerei din care fac parte o declaraţie cu privire la situaţia lor financiară, o copie a ultimei declaraţii de venituri şi o declaraţie cu privire la cheltuielile electorale pe care le-au suportat.

Legea 78 din 27 martie 2004 prevede că funcţia de membru al Parlamentului European este incompatibilă cu cea de membru al Camerei Deputaţilor sau cea de senator

Parlamentarii-avocaţi nu pot să asigure asistenţă juridică sub nicio formă întreprinderilor cu caracter financiar sau economic în litigiile dintre acestea sau în acelea în care statul este parte. 


	Constatările şi investigaţiile privind incompatibilităţile sunt responsabilitatea Comitetului electoral.

Orice parlamentar are obligaţia de a opta intre funcţia incompatibilă şi mandatul parlamentar.

În cazul în care deputatul nu îşi exprimă opţiunea în termen de 30 de zile, Adunarea declară încetarea mandatului de deputat.

	Letonia
	Legea electorală din  1995, modificată în 2006

Mandatul de deputat este incompatibil cu funcţiile de preşedinte, procurer general, membru al Curţii de COnturi, ambsador, judecător, procurer, militar sau poliţist în activitate, cu mandatul de parlamentar European, cu orice funcţie electivă la nivel local


	Legea electorală din  1995, modificată în 2006

Dacă Preşedintele Letoniei, un Procuror general, un membru al Curţii de Conturi, un ambasador extraordinar şi plenipotenţiar, un judecător, un procuror, un poliţist sau un militar a fost desemnat candidat în alegeri, el trebuie să-şi dea demisia din serviciu după ce lista candidaţilor pentru alegerile parlamentare a fost înregistrată şi trebuie să depună documente care să certifice demisia sa la Comisia Electorală Centrală în termen de o lună.

Dacă un membru ales al Saeima este un membru al Parlamentului European, el pierde calitatea de membru al Parlamentului European la data depunerii jurământului ca membru al Saeima. Comisia Electorală Centrală informează Parlamentul European în legătură cu pierderea statutului de membru al Parlamentului European în termen de trei zile lucrătoare.

Un membru al Consiliului Judeţean sau Local poate fi desemnat candidat în alegerile pentru Saeima, dar el îşi pierde mandatul în Consiliul respectiv la data alegerii în Saeima (art. 6)

	Lituania
	Legea electorală din 1992, modificată în 2010

O persoană nu poate fi simultan membru într-o comisie electorală şi candidat la alegerile parlamentare; candidat la alegeri şi membru într-o comisie electorală; candidat la alegerile parlamentare şi observator la alegeri; membru într-o comisie electorală şi observator la alegeri. (art. 11) 


	Legea electorală din 1992

Dacă un membru într-o comisie electorală doreşte să candideze la alegerile parlamentare, cu cel puţin 10 zile înainte de a-şi manifesta dorinţa de a candida în alegerile parlamentare sau înainte de a începe să adune semnături, el trebuie să-şi dea demisia din funcţia de membru al comisiei electorale. Dacă un membru al unei comisii electorale nu respectă aceste prevederi, el este demis de către comisia electorală pentru încălcarea acestei legi şi nu poate candida la alegerile parlamentare sau numele său este şters de pe lista candidaţilor. (art. 11) 


	Luxemburg
	Constituţia

Mandatul de deputat este incompatibil cu funcţia de membru al Guvernului, funcţia de magistrat, membru al Curţii de Conturi, funcţia de comisar de district, cea de agent fiscal al statului şi funcţia de militar de carieră (art. 54)
Legea din 5 august. 1968 prevede incompatibilităţile cu următoarele funcţii: consilier adjunct al Guvernului, ministrul cultelor remunerat de stat, funcţionarii care exercită cu titlu principal o activitate remunerată de stat şi cadrele didactice care predau în învăţământul primar.
Deputatul numit de către Guvern într-o funcţie remunerată, pe care o acceptă, încetează imediat să-şi mai exercite mandatul politic şi nu îşi reia funcţia decât în urma unei noi alegeri. (art. 100)


	

	Malta
	Constituţie

1) Nici o persoană nu se poate califica pentru a fi aleasă ca membru al Camerei Reprezentanţilor dacă :

a)  nu este cetăţean al Republicii Malta

b)  cu excepţia cazurilor prevăzute de lege dacă persoana deţine o funcţie publică sau este membru al forţelor armate

c) dacă este propietar, partener, sau acţionar al unei societăţi, membru sau preşedinte al unui consiliu de administraţie, director general sau director adjunct al unei societăţi care contractează lucrări de interes public, studii, achiziţii şi prestări servicii ori încheie cu Statul contracte de dezvoltare şi mediu

d) în cazul în care a fost declarat falimentar şi are cazier financiar-fiscal în conformitate cu legile din Malta

e) dacă a fost declarat incapabil printr-o hotărâre judecătoarească 

f) în cazul în care a fost condamnat de către instanţă la moarte sau la o pedeapsă mai mare de 12 luni.

g) în cazul în care este funcţionar al unei instituţii care este implicată în procesul electoral

h) în cazul în care a fost condamnat pentru infracţiuni cu caracter electoral

2) În sensul alineatului (1) litera (f) din prezentul articol:

a) două sau mai multe condamnări consecutive pot fi considerate separate dacă nici una dintre ele nu depăşeşte 12 luni iar în cazul în care una dintre ele este mai mare de 12 luni acestea vor fi considerate ca şi o singură sentinţă.

b) nu se ia în considerare executarea unei pedepse cu închisoarea executată ca alternativă sau în lipsa plăţii unei amenzi cu caracter penal.

3) În sensul alineatului (1) litera (b) din prezentul articol :

a) în cazul în care este suspendat dintr-o funcţie publică sau militară poate candida la alegeri.

b) în cazul în care este profesor universitar ( Universitatea din Malta) poate candida la alegeri. (art. 54)

	

	Olanda
	Constituţie
1.Nimeni nu poate fi membru al ambelor Camere.
2.Un membru al Parlamentului nu poate fi ministru, secretar de stat,
membru al Consiliului de Stat, membru al Curții de Conturi (Algemene Rekenkamer), Ombudsman sau Ombudsman adjunct, membru al Curții Supreme de Justiție, Procuror General sau consilierii judecătorilor Curţii Supreme de Justiție (Advocate General at the Supreme Court).

3. Fără a aduce atingere celor de mai sus, un ministru sau secretarul de stat poate fi şi membru al Parlamentului pâna în momentul în care se ia o decizie cu privire la demisie.

4. Alte funcții publice care nu pot fi deținute în același timp de către un
membru al parlamentului pot fi stabilite prin Legea Parlamentului (art. 57)
	

	Polonia
	Constituţie 
Nimeni nu poate fi, în acelaşi timp, deputat şi senator (art. 102);
Mandatul de deputat nu este compatibil cu funcţiile de preşedinte al Băncii Naţionale a Poloniei, preşedinte al Camerei Superioare de Control, comisar pentru drepturile omului, comisar pentru drepturile copilului, membru al Consiliului pentru Politică Monetară, membru al Consiului Naţional pentru Radio şi Televiziune, ambasador, anagajat la cancelariile Seimului, Senatului, Preşedinţiei Republicii, angajat în cadrul administraţiei guvernamentale. Interdicţia nu se aplică membrilor Consiliului de Miniştri şi secretarilor de stat;

Mandatul de deputat nu poate fi exercitat de către judecători, procurori, angajaţi în serviciile publice, militari activi, funcţionari ai poliţiei (art. 103)
Deputaţii nu pot, conform statutului, să desfăşoare activităţi care implică obţinerea unor beneficii din orice formă de proprietate a statului, la nivel local sau central, sau să achiziţioneze proprietăţi ale statului din care să obţină astfel de beneficii (art. 107)

Legea cu privire la exercitarea mandatului de senator sau deputat (1996)

În perioada în care îşi exercită mandatul, senatorii sau deputaţii nu pot îndeplini funcţii în cancelaria Seimului, cancelaria Senatului, cancelaria Preşedintelui Republicii, Curtea Constituţională, Camera Superioară de Control, biroul Comisarului pentru Drepturile Omului, biroul Comisarului pentru Depturile Copilului, Consiliul Naţional pentru Radio şi Televiziune, Biroul Electoral Naţional, Inspectoraul Naţional de Muncă, în administraţia locală sau centrală, nu poate exercita funcţiile de judecător sau procuror, angajat al unei curţi de justiţie sau la biroul procurorului public, nu poate fi în serviciul militar activ (art. 30)
Deputaţii şi senatorii nu pot fi membri ai autorităţilor manageriale/administrative, de supervizare sau audit, reprezentanţi comerciali ai întreprinderilor cu capital de stat sau persoane juridice/membri ai întreprinderilor din care fac parte astfel de persoane. Selecţia sau numirea unui deputat/senator la nivelul acestor autorităţi va fi socotită invalidă prin lege.   

Dacă selecţia/numirea a avut loc înaintea începerii mandatului, deputatul/senatorul va fi obligat să renunţe la funcţie. În eventualitatea nerenunţării, deputatul/senatorul le va pierde prin lege la trei luni de la depunerea jurământului.

Deputaţii şi senatorii nu vor putea deţine un pachet mai mare de 10% din acţiunile  unei companii comerciale cu participarea statului sau a persoanelor juridice municipale, sau a întreprinderilor din care astfel de persoane fac parte.  Acţiunile care depăşesc acest prag vor trebui transferate de către deputaţi-senatori înainte de prima sesiune a Seimului-Senatului. În eventualitatea netransferării acţiunilor, nu vor putea participa la exercitarea mandatului şi doi ani după expirarea acestuia la exercitarea drepturilor cu care a fost investit (dreptul de vot, dreptul la dividende, dreptul la diviziunea activelor, dreptul de preemţiune) (art. 34)

	

	Slovacia
	Constituţie

Mandatul de deputat este incompatibil cu cel de preşedinte, judecător, procuror, funcţionar de poliţie, angajat la penitenicarelor, militar în activitate. Dacă un deputat este numit membru al Guvernului, mandatul de deputat nu încetează, dar nu se exercită (art. 77)
Un deputat, un membru la Guvernului, un judecător, procuror, membru al forţelor armate sau altor servicii armate, un membru al Consiliului Superior de Control al Republicii Slovacia care este ales Preşedinte, îşi încetează exercitarea mandatului în ziua alegerii (art. 103)
Un membru la Guvernului nu poate exercita mandatul de deputat şi nu poate fi judecător (art. 109)

Legea no.357/2004 privind protejarea interesului public în exercitarea funcţiilor publice (modificată prin Legea no.545/2005)

Art.4 (1) În exercitarea funcţiei, un official public va urmări protejarea interesului public şi nu va pune mai presus interesul personal.
(2) În exercitarea mandatului său, un oficial public se va abţine de la orice acţiune care vine în contradicţie cu prevederile acestei legi. În acest sens, nu poate:

- să se folosească de funcţia sa, de puterile conferite de funcţie şi de informaţiile pe care le deţine în virtutea funcţiei ca să obţină beneficii pentru sine, pentru rudele sale apropiate sau alte persoane fizice/juridice; această prevedere nu se aplică activităţilor sau atribuţiilor care-i revin în exercitarea funcţiei;

- să solicite/accepte cadouri sau alte avantaje care să aibă legătură cu îndeplinirea atribuţiilor sale;

- să intermedieze pentru sine, pentru rude apropiate sau alte persoane fizice/juridice relaţii de afaceri cu: statul, municipalitatea, organe ale administraţiei locale, companii de stat, fonduri de stat, Fondul Naţional al Proprietăţii şi alte persoane juridice înfiinţate de stat; organizaţii bugetare, organizaţii înfiinţate de municipalităţi/ administraţia locală sau cu alte persoane juridice cu capital integral sau parţial de stat;

- să achiziţioneze proprietăţi de la stat/ Fondul Naţional al Proprietăţii, altele decât cele scoase la licitaţie publică; prevederea se aplică şi rudelor apropiate;

- să încheie parteneriate tacite sau să obţină acţiuni la purtător altfel decât prin moştenire;

- să se folosească de persoana sa, nume sau renume, imagine, fotografie, înregistrare a vocii sau semnătură în scopuri publicitare;

- să folosească simboluri legate de activitatea sa oficială pentru a obţine beneficii.

Art.5 Un demnitar poate deţine o funcţie sau exercita acţiuni numai în concordanţă cu prevederile Constituţiei şi legilor ţării. Un oficial nu poate înfiinţa societăţi comerciale şi nu poate fi membru în conducere sau administrator al societăţii. Un oficial nu poate desfăşura activităţi comerciale. Dacă un membru al Consiliului Naţional este numit într-o funcţie publică a administraţiei de stat, alta decât membru al Guvernului sau secretar de stat, mandatul de parlamentar se întrerupe temporar.

Art.6 Un oficial în relaţie de colaborare cu o autoritate a statului, într-un domeniu în care acesta are un interes personal, este obligat să declare acest interes înaintea oricărei alte declaraţii. O asemenea declaraţie va fi făcută şi în situaţia în care ar putea genera beneficii partidului/coaliţiei din care demnitarul face parte, în cazul în care demnitarul are cunoştinţă de acest lucru. Declaraţia va fi înregistrată în proces-verbal, de autoritatea respectivă, cu prilejul şedinţei în care a fost făcută.

Art.7 În termen de 30 de zile de la numirea în funcţie/validarea mandatului, precum şi până la data de 31 martie a fiecărui an, demnitarul este obligat să depună în scris o declaraţie prin care va declara:

- că este compatibil cu funcţia în care a fost numit, potrivit legii;

- dacă şi ce fel de activităţi/profesii remunerate desfăşoară;

- dacă deţine o altă funcţie publică într-o autoritate de stat la nivel local sau regional, într-o corporaţie, consiliu director sau alte organisme/structuri;

- dacă obţine venituri, beneficii sau alte avantaje din poziţiile declarate;

- venitul pe anul calendaristic precedent realizat în timpul exercitării funcţiei publice şi a altor activităţi;

- situaţia sa economică, a soţului şi a minorilor cu care locuieşte, inclusiv datele personale.

La această declaraţie va fi ataşată dovada plăţii impozitului pe venit sau fişa fiscală, până la data de 30 aprilie a anului în curs.

Declararea situaţiei economice trebuie să menţioneze:

· bunurile mobile a căror valoare depăşeşte de 35 de ori salariul minim;

· bunurile imobile;

· drepturile de proprietate sau alte valori care depăşesc de 35 de ori salariul minim;

· creditele a căror valoare depăşeşte de 35 de ori salariul minim

Declaraţia va fi depusă la comisia numită de Consiliul Naţional în acest scop. Aceasta poate cere explicaţii suplimentare acolo unde există dubii sau sunt insuficiente informaţii şi va publica declaraţia, cu excepţia situaţiei economice şi a informaţiilor personale, pe pagina web oficială a Consiliului Naţional.

Art.9 Comisia numită de Consiliul Naţional poate începe procedura din proprie iniţiativă, dacă se constată date incorecte sau incomplete sau dacă parlamentarul se află într-o situaţie de incompatibilitate sau pe baza unei sesizări motivate şi semnate. În cazul în care comisia decide că oficialul este în stare de incompatibilitate, potrivit legii, acesta este obligat să-şi prezinte demisia din funcţia respectivă sau să renunţe la activitatea care contravine legii. Pierderea mandatului survine atunci când parlamentarul nu întruneşte condiţiile sau a încălcat obligaţiile/restricţiile prevăzute în prezenta lege, ori a declarat date incomplete sau incorecte, precum şi în cazul în care nu poate dovedi originea proprietăţilor sale dobândite proporţional cu veniturile declarate.

Oficialul este penalizat după cum urmează:

· valoarea unui salariu lunar, pentru nedepunerea declaraţiei de avere şi interese;

· cuantumul a 3 salarii lunare, pentru declararea de date incorecte sau incomplete privind situaţia economică;

· cuantumul a 6 salarii lunare, pentru nedeclararea altor funcţii sau activităţi, potrivit prezentei legi;

· cuantumul a 12 salarii lunare, pentru încălcarea prevederilor art.4 al prezentei legi.


	Legea no.357/2004 privind protejarea interesului public în exercitarea funcţiilor publice (modificată prin Legea no.545/2005)

Art.9 Comisia pentru incompatibilităţi numită de Consiliul Naţional poate începe procedura din proprie iniţiativă, dacă se constată date incorecte sau incomplete sau dacă parlamentarul se află într-o situaţie de incompatibilitate sau pe baza unei sesizări motivate şi semnate. În cazul în care comisia decide că oficialul este în stare de incompatibilitate potrivit legii, acesta este obligat să-şi prezinte demisia din funcţia respectivă sau să renunţe la activitatea care contravine legii. Pierderea mandatului survine atunci când parlamentarul nu întruneşte condiţiile sau a încălcat obligaţiile/restricţiile prevăzute în prezenta lege, ori a declarat date incomplete sau incorecte, precum şi în cazul în care nu poate dovedi originea proprietăţilor sale dobândite proporţional cu veniturile declarate.

Oficialul este penalizat după cum urmează:

· valoarea unui salariu lunar, pentru nedepunerea declaraţiei de avere şi interese;

· cuantumul a 3 salarii lunare, pentru declararea de date incorecte sau incomplete privind situaţia economică;

· cuantumul a 6 salarii lunare, pentru nedeclararea altor funcţii sau activităţi, potrivit prezentei legi;

· cuantumul a 12 salarii lunare, pentru încălcarea prevederilor art.4 al prezentei legi.



	Slovenia
	Constituţie

Legea va reglementa persoanele care nu pot fi alese deputat şi incompatibilitatea statutului de deputat cu alte demnităţi sau activităţi (art. 82)

Legea privind alegerile pentru Consiliul Naţional (art. 1-42, 64-68)

Statutul de membru al Consiliului Naţional este incompatibil cu cel de membru al Adunării Naţionale sau cu alte demnităţi
	

	Spania
	Constituţie

Legea electorală poate stabili motivele de incompatibilitate pentru membri Congresului şi Senatului, care includ următoarele categorii:

1. Membrii ai Curţii Constituţionale;

2. Funcţionari superiori ai administraţiei de stat, prevăzuţi de lege, cu excepţia membrilor Guvernului;

3. Avocatul poporului;

4. Magistraţi, judecători, procurori în exerciţiul funcţiei;

5. Militarii de carieră şi membrii ai Corpului  forţelor de securitate şi de poliţie în serviciu active;

6. Membrii ai Comisiilor electorale.

Parlamentarii nu pot deţine simultan funcţia de: preşedinte al Comisiei Naţionale de Concurenţă, membrii ai consiliului de administraţie din radioteleviziune, membrii ai consiliilor de administraţie, consilieri, administratori, directori.

Mandatul de deputat sau senator este incompatibil cu orice funcţie, profesie sau activitate independentă, publică sau privată, remunerate prin salariu, taxe, onorarii sau în orice altă formă.

În cazul parlamentarilor care sunt cadre didactice universitare, aceştia ar putea colabora în cadrul universităţilor, pentru activităţi de predare şi cercetare de natură excepţională, care nu afectează direcţia şi controlul serviciilor şi pot primi indemnizaţii numai pentru astfel de activităţi, potrivit regulamentelor stabilite.

Cumulul mandatului local cu cel de membru în Congresul Deputaţilor sau în Senat constituie excepţia (art. 70)
Este interzis cumulul unui mandat într-o adunare a unei comunităţi autonome cu cel de deputat în Congres. (art. 57)

	Legea nr.5 din 19 iunie 1985 privind regulile generale electorale

Art.160

Deputaţii au obligaţia de a declara toate activităţile care pot constitui cauză de incompatibilitate, precum şi activităţile care pot furniza sau oferi venituri.

Declaraţiile sunt înscrise în Registrul de interese, aflat sub autoritatea directă a Preşedintelui Camerei.

Conţinutul Registrului de interese are caracter public.

Constatările şi investigaţiile tuturor procedurilor privind Registrul de interese şi a activităţii deputaţilor intră în competenţa Preşedintelui Camerei.

Plenul Camerei va decide cu privire la starea de incompatibilitate, la propunerea Comisiei responsabile.

Deputatul trebuie să opteze între poziţia deţinută anterior şi mandatul de deputat.

În cazul în care nu-şi exprimă opţiunea, se înţelege că a renunţat la mandatul de deputat

	Suedia
	Legea Parlamentului

Un membru al Parlamentului, ales în funcţia de Preşedinte al Parlamentului sau de ministru, nu îşi mai poate exercita mandatul de parlamentar . În acestă perioadă, postul acestuia va fi ocupat de un înlocţiitor (art. 10)


	

	Ungaria
	Constituţie 

Membrii Parlamentului sunt egali în drepturi şi îndatoriri, fiind obligaţi să-şi desfăşoare activitatea în folosul interesului public. (2) Parlamentarii au dreptul la imunitate şi remuneraţie, pentru asigurarea independenţei lor. O lege specială va stabili funcţiile publice pe care parlamentarii nu le pot ocupa, precum şi alte cazuri de conflicte de interese. (art. 4)

Legea LV/1990 privind statutul membrilor Parlamentului 

Capitolul III

Secţiunea 9: Un parlamentar nu poate fi:
· angajat în structurile Parlamentului, Preşedinţiei, Curţii Constituţionale, Oficiului Naţional de Audit sau Comisariatului pentru drepturile cetăţenilor;

· preşedinte, vicepreşedinte, director general sau membru al Consiliului Director al Băncii Naţionale a Ungariei;

· angajat al Societăţii de privatizare a activelor statului;

· membru al Consiliului pentru Achiziţii Publice;

· reprezentant al angajaţilor/angajatorilor în cadrul Consiliului pentru Reconcilierea Intereselor.

Secţiunea 10: Parlamentarul nu poate accepta nicio indemnizaţie ca angajat sau ca membru al unui organ de conducere al unei fundaţii publice înfiinţate de Parlament, Guvern sau de consilii ale guvernării locale.

Secţiunea 11: Un parlamentar nu poate fi:
· conducător sau adjunct al staff-ului editorial al unui cotidian politic cu distribuţie naţională sau regională;

· conducător sau adjunct al Agenţiei de Ştiri Ungare;

· preşedinte al Societăţilor pe acţiuni de Radio şi Televiziune şi al Duna;

· membru al Consiliului naţional al audiovizualului şi al comisiei pentru reclamaţii;

· conducător al unui post de radio sau televiziune cu acoperire naţională.

Secţiunea 12: (1) Preşedintele şi vicepreşedintele Parlamentului nu pot exercita o activitate remunerată; cu excepţia activităţilor intelectuale expres prevăzute de lege, nu pot primi indemnizaţii pentru nicio altă activitate. (2) Primul ministru, miştrii şi secretarii de stat nu pot fi preşedinte/ vicepreşedinte/ funcţionar al Parlamentului sau membri în comisiile parlamentare.

Secţiunea 13: Un parlamentar nu poate fi:

· - director general executiv/adjunct, administrator/adjunct al unei societăţi comerciale de stat, trust, companie de servicii publice, sau membru în consiliul de administraţie al acestora,
· - director general/adjunct, administrator/adjunct, membru al consiliului director al unei societăţi înfiinţate de guvernarea locală;

· - conducătorul unei asociaţii economice în care proprietatea statului depăşeşte 10% din drepturile de vot, membru în consiliul director/ de administraţie, sau alt post de conducere remunerat în aceste societăţi;

· - conducător, membru în consiliul director/ de administraţie al unei asociaţii economice în care majoritară este guvernarea locală;

· - conducător/adjunct, administrator/adjunct, membru al consiliului director/ de administraţie al unei societăţi comerciale în care statul depăşeşte 10% din drepturile de vot;

· - conducător/adjunct, membru al consiliului director/ de administraţie al unei societăţi de credit, companii de asigurări, birou de asigurări voluntare reciproce, de economii, de asigurări de pensii.

· Secţiunea 14: Un parlamentar nu poate fi:

· - conducător/ membru în consiliul director al unei societăţi comerciale care încheie contracte potrivit Legii achiziţiilor publice;

· - conducător/ membru în consiliul director al unei societăţi concesionare; nu are drept de a conduce nicio altă societate comercială în timpul mandatului său şi doi ani după terminarea mandatului.

· Secţiunea 15: (1) Un parlamentar nu poate fi reprezentantul statului, al organelor sau instituţiilor sale, societăţilor comerciale acolo unde statul deţine pachetul majoritar sau este unic acţionar. (2) Nu sunt alte restricţii cu privire la exercitarea altei profesii sau activităţi. (3) Parlamentarul, în virtutea mandatului său, nu trebuie să obţină sau să folosească informaţii confidenţiale.
· Secţiunea 16: (1) În virtutea mandatului său, un parlamentar nu trebuie să primească cadouri sau beneficii, a căror valoare, individual, depăşeşte suma a două salarii ale sale. Când beneficiile sau cadourile nu depăşesc această sumă, acestea vor fi menţionate în declaraţia de avere şi interese. (2) Limitările de mai sus nu au nicio legătură cu indemnizaţia şi beneficiile conferite de Parlament, partidul propriu sau grupul parlamentar. Aceste beneficii şi indemnizaţii vor fi menţionate în declaraţia de avere şi interese. La finalul mandatului, beneficiile/ obiectele nu intră în proprietatea sau posesia parlamentarului sau rudelor sale apropiate.
· Secţiunea 18: Parlamentarii au obligaţia de a anunţa Preşedintele Parlamentului despre:
· - orice relaţie de muncă sau ocupaţie;

· - dacă este întreprinzător independent, face parte dintr-o societate comercială, cooperativă, societate de servicii publice;

· - dacă înfiinţează o fundaţie, este membru în consiliul de administraţie al unei fundaţii;

· - dacă este membru sau ocupă o funcţie într-un organism public;

· - orice activitate contractuală remunerată şi orice venit individual care depăşesc valoarea indemnizaţiei de parlamentar;

· - orice venit care nu constituie incompatibilitate potrivit prezentei legi.

Secţiunea 19: (1) În termen de 30 de zile de la validarea mandatului parlamentar, după data de 1 ianuarie a fiecărui an precum şi în termen de 30 de zile de la încetarea detaşării, parlamentarul trebuie să înainteze Preşedintelui Parlamentului o declaraţie de avere şi interese, în care trebuie să includă şi veniturile soţului precum şi persoanele aflate în întreţinere. (2) În cazul în care declaraţia de avere şi interese nu este înaintată, parlamentarul nu va primi indemnizaţia şi nu-şi va putea exercita drepturile de parlamentar. Dacă la sfârşitul legislaturii, parlamentarul nu depune declaraţia de avere şi interese, nu va putea beneficia de remuneraţia cuvenită potrivit legii, de decontarea cheltuielilor etc.
	Legea LV/1990 privind statutul membrilor Parlamentului 

Secţiunea 20: În termen de 30 de zile de la validarea mandatului sau de la apariţia unei stări de incompatibilitate şi/sau de la data cunoaşterii acestei stări de către parlamentar, acesta va lua măsuri pentru înlăturarea stării de incompatibilitate.  Între timp, parlamentarul nu va primi indemnizaţia şi nu-şi va putea exercita drepturile de parlamentar. (2) Dacă parlamentarul nu îndeplineşte obligaţia de mai sus, Parlamentul va decide în termen de 15 zile, la solicitarea oricărui alt parlamentar şi pe baza avizului Comisiei de Imunităţi, Incompatibilităţi şi Examinare a Mandatului, declararea incompatibilităţii. Procedura de incompatibilitate poate fi iniţiată de orice parlamentar. Sesizarea cu privire la incompatibilitate va fi înaintată în scris, preşedintelui Comisiei pentru imunităţi, incompatibilităţi şi examinarea mandatului. În sesizare trebuie indicate motivele, dovezile necesare şi semnăturile persoanelor care fac sesizarea.

Secţiunea 21: În cazul instituirii procedurii, comisia pentru incompatibilităţi va ancheta cazul timp de 30 de zile. În acest scop va înfiinţa o subcomisie formată din 3 membri; preşedintele comisiei nu poate fi membru al acestei subcomisii.  

Secţiunea 22: Înregistrarările declaraţiilor privind proprietăţile şi activităţile care au legătură cu cazul vor fi deţinute de comisia pentru incompatibilităţi. Declaraţiile de avere ale soţului şi copiilor cu care locuieşte vor fi examinate numai de membrii subcomisiei, în cursul procedurii. Preşedintele Parlamentului poate dispune verificarea declaraţiei de avere, la solicitarea oricărui alt parlamentar, care trebuie să precizeze exact aspectele de verificat. În cursul desfăşurării procedurii, parlamentarul are obligaţia de a comunica în scris toate informaţiile care îi sunt solicitate de comisie. Rezultatul investigaţiilor va fi comunicat Preşedintelui Parlamentului de către preşedintele comisiei pentru incompatibilităţi. Preşedintele Parlamentului va comunica, ulterior, acest rezultat în şedinţa în plen.


II. CONFLICTUL DE INTERESE PRIVIND PARLAMENTARII ÎN STATE MEMBRE UE

	Nr. crt.
	STATUL
	REGLEMENTARE
	PROCEDURĂ
	OBSERVAŢII

	1.
	FRANŢA
	
Prin Decizia Biroului Adunării Naţionale din 6 aprilie 2011, a fost adoptat un Cod deontologic al Deputaţilor, care reglementează posibilele conflicte de interese.


Conform reglementărilor prevăzute în Codul deontologic, a fost redactat un model de declaraţie de interese, care a devenit obligatorie începând cu legislatura care a început în iunie 2012. Astfel, în termen de 30 de zile de la alegeri, deputaţii vor trebui să completeze, pe lângă declaraţia referitoare la situaţia patrimonială şi cea profesională şi câte o declaraţie de interese. Aceasta va fi modificată ori de câte ori situaţia se modifică în mod substanţial.


Declaraţia de interese trebuie să se refere şi la situaţia membrilor familiei – soţ, concubin, copii şi alte rude – în ceea ce priveşte activitatea lor profesională.


În ceea ce priveşte interesele deputatului, trebuie menţionate activitatea profesională remunerată în momentul respectiv, cele care au fost remunerate în cursul ultimilor 5 ani, activitatea de consultant, cât şi participaţiile financiare directe în cadrul unei societăţi comerciale în valoare de 15 000 €. 


De asemenea, trebuie declarate orice cadou sau alt avantaj în valoare de peste 150 €, cât şi orice voiaj efectuat la invitaţia unei persoane fizice sau juridice.


Declaraţiile de interese sunt confidenţiale.


	La nivelul Adunării Naţionale funcţionează un Deontolog, căruia îi revine sarcina de a verifica declaraţiile de interese. Având în vedere atribuţiile sale, numirea acestui Deontolog trebuie să fie făcută astfel încât să se asigure independenţa sa politică.


Numirea pentru funcţia de Deontolog se face de către Biroul Adunării Naţionale, la propunerea Preşedintelui Adunării şi cu acordul cel puţin al unui Preşedinte de Grup parlamentar din cadrul Opoziţiei. În cadrul audierii, persoana desemnată trebuie să întruneasca votul a cel puţin 3/5 dintre sufragiile exprimate.


Numirea pe această funcţie este pentru o perioadă de 5 ani, făra drept de reînnoire şi cade sub incidenţa secretului profesional.   


Declaraţiile privind conflictele de interese se adresează acestui Deontolog, care are obligaţia să le păstreze şi care are sarcina de a preveni orice conflict de interese şi de a sancţiona pe membrii care nu respectă prevederile Codului deontologic. 


În primă instanţă, Deontologul este cel care apreciază dacă cele menţionate în declaraţiile de interese sunt în concordanţă cu reglementările Codului deontologic, dacă acestea conţin omisiuni sau declaraţii inexacte. Apoi, în cadrul unei proceduri contradictorii, el poate invita parlamentarul să se conformeze obligaţiilor înscrise în Codul deontologic. În cazul în care există suspiciuni serioase, Deontologul poate sesiza Biroul Adunării, care ia o hotărâre definitivă, într-un termen de max. 2 luni şi care face publică hotărârea sa. 


	     Primul titular al postului de Deontolog al Adunării Naţionale, numit la 15.06.2011, este dl. Jean Gicquel, profesor emerit al Universităţii din Paris, Facultatea de Drept.

	2. 
	ITALIA
	Legea nr. 441/1982 privind publicitatea patrimoniului/ averii pentru parlamentari, conform cu principiilor transparenţei în activitate. Potrivit art. 2 din lege, deputaţii trebuie să depună la Biroul Permanent al Camerei următoarele : a)  declaraţie cu privire la situaţia bunurilor mobile și imobile,  calitatea de acționar și participaţiile la o societate, informaţii privind funcţiile  deţinute la societăţi comerciale; b) copie după  impozitul pe venit, precum şi după cererea de returnare de TVA, dacă este cazul; c) declarație cu privire la cheltuielile electorale și a contribuţiei primite în campanie cu respectarea legislației relevante.

De asemenea, situaţia conflictului de interese între funcţia politică şi exercitarea a diferite activităţi sau profesii a fost reglementată prin Legea nr. 215 din 20 iulie 2004
, care a intrat în vigoare pe 2 septembrie 2004. În temeiul acestei legi, politicienii sunt obligaţi, în îndeplinirea îndatoririlor lor, să se ocupe exclusiv de interesele publice şi, în consecinţă, în cazul unui conflict de interese, trebuie să se abţină de la a acţiona în mod subiectiv. 


	
	

	3. 
	SPANIA
	Conflictele de interese ale deputaţilor şi senatorilor sunt abordate în principal din punct de vedere preventiv şi formal, bazându-se pe o declaraţie scrisă privind interesele (declaraţia de interese).
	Preşedinţii Camerelor au competenţe privind controlul membrilor parlamentului vizând situaţiile legate de posibile conflicte de interese.

	

	4.
	MAREA BRITANIE
	Conform art.16 din Codul de conduită al parlamentarilor
, aceştia au obligaţia de a depune declaraţia de interese care este păstrată în cadrul Registrului de interese al Camerei Comunelor.
	Procedura privind constatarea şi soluţionarea conflictelor de interese revine Comisiei parlamentare pentru standarde şi privilegii.

Formularul completat de parlamentari cuprinde zece categorii de interese ce trebuie declarate, după cum urmează: 

1) Funcţii de conducere — orice funcţii de conducere în societăţi, publice sau private, pentru care remuneraţia depăşeşte 1% din salariul parlamentar; 

2) Post, funcţie, profesie remunerate — orice post, funcţie, meserie sau profesie pentru care remuneraţia depăşeşte 1% din salariul parlamentar sau în care membrul respectiv are un interes pecuniar (această categorie impune ca Membrul Parlamentului să dezvăluie calitatea sa de membru pe piaţa de asigurări Lloyds, precum şi categoria de tranzacţii cu asigurări pe care acesta le efectuează); 

3) Clienţi — orice formă de angajare remunerată de la punctele (1) sau (2) de mai sus care generează prestarea unor servicii către clienţi care depind foarte mult de funcţia ocupată de Membrul Parlamentului, precum şi dezvăluirea numelor clienţilor şi a naturii afacerii acestora (această categorie urmăreşte să întărească interdicţia, hotărâtă de către Cameră la 6 noiembrie 1995, de a face lobby în schimbul unor recompense sau prestaţii. Efectul acestei norme constă în faptul că Membrii Parlamentului nu ar trebui să iniţieze sau să participe la dezbateri în Cameră sau într-un comitet prin care urmăreşte să acorde beneficii exclusiv unei persoane fizice sau juridice de la care Membrul Parlamentului primeşte o remuneraţie;

4) Sponsorizări — orice donaţie care depăşeşte 1000 de lire sterline acordată circumscripţiei din care face parte parlamentarul  în ultimele 12 luni sau care era legată în mod specific de candidatura  acestuia sau de funcţia de membru, sau orice altă formă de sponsorizare sau sprijin financiar sau material care depăşeşte 1000 lire pe an; (Această categorie dezvăluie orice sursă de sprijin de la care Membrul Parlamentului primeşte beneficii financiare sau materiale şi care ar cuprinde servicii de cazare gratuite sau subvenţionate sau servicii de cercetare gratuite sau subvenţionate);

5) Daruri, beneficii, servicii de catering şi divertisment — orice dar, beneficiu, servicii de catering şi divertisment primite de către un Membru al Palamentului sau soţul sau partenerul acestuia, care depăşeşte 1% din salariul parlamentar şi care are legătură, în orice fel, cu calitate de membru al Camerei; (Această categorie vastă cuprinde orice servicii de catering şi divertisment, alte servicii sau facilităţi furnizate la un cost sub cel practicat în mod obişnuit.

  Darul sau beneficiul trebuie incluse în declaraţie în cazul în care valoarea cumulativă dintr-o singură sursă depăşeşte pragul de 1%. Beneficiile acordate tuturor Membrilor Parlamentului, servicii de catering şi divertisment pentru membrii guvernului, cheltuielile de călătorie rezonabile şi diurna pentru participarea la conferinţe sau vizite pe teren pe teritoriul Marii Britanii nu trebuie incluse) ;

6) Vizite în străinătate — orice vizită în străinătate efectuată de către un membru al parlamentului sau soţul (soţia) sau partenerul acestuia în ultimele 12 luni realizată în legătură sau ca rezultat al calităţii sale de membru al Camerei, al cărei cost a depăşit 1% din salariul parlamentar şi nu a fost suportat în întregime de către parlamentar sau din fonduri publice ale statului (se exclud vizitele realizate de către Camera Comunelor sau în numele acesteia, sau de către sau în numele comitetor sale şi organismelor interparlamentare, cum ar fi Consiliul Europei ;

7) Beneficii sau daruri din străinătate — orice dar sau beneficiu care depăşeşte 1% din salariul parlamentar, primit în ultimele 12 luni de către parlamentar, soţul (soţia) sau partenerul acestuia în numele unui guvern, organizaţii sau persoane din străinătate şi care este asociat în orice fel calităţii de membru al Camerei; (Formularul impune dezvăluirea naturii beneficiului şi a sursei acestuia) ; 

8) Teren şi proprietăţi — orice teren sau proprietate (alta decât o locuinţă rezidenţială personală a Membrului, soţului (soţiei) sau partenerului acestuia) în valoare de peste 59.000 de lire sterline, sau primirea unui venit din chirii de peste 10% din salariul parlamentar (Parlamentarul trebuie să indice natura tuturor proprietăţilor respective, indicând locaţia generală, însă valoarea venitului din chirii nu trebuie inclusă) ;

9) Deţinerea de acţiuni —orice deţinere a peste 15% din capitalul social emis al unei companii sau orice deţinere a 15% sau mai puţin, atunci când valoarea acestui capital este mai mare decât salariul parlamentar actual, (acţiunile deţinute de către soţul (soţia) sau partenerul membrului parlamentului nu trebuie introduse) ;

10) Diverse — orice alte interese relevante despre care consideră că ar trebui dezvăluite (formularul indică faptul că nu este obligatoriu să se specifice interesele care nu aduc venit, însă acestea pot fi specificate dacă membrul parlamentului crede că alte persoane ar putea considera că îi influenţează acţiunile în acelaşi mod în care le-ar influenţa un interes remunerat).
	

	5.
	PORTUGALIA
	Art.27 din Legea privind statutul parlamentarilor
 prevede obligativitatea declarării  intereselor. Astfel, art.26 din aceeaşi lege menţionează că fiecare parlamentar trebuie să completeze o declaraţie de interese care va fi depusă la Comisia pentru etică parlamentară în termen de 60 de zile de la preluarea mandatului.

De asemenea, prin legea nr.25/1995 privind controlul averii şi intereselor parlamentarilor a fost introdus Registrul declaraţiilor de interese care este ţinut de Cameră şi poate fi consultat de către public.
	Conform Legii nr.25/1995 a fost înfiinţată Comisia de etică parlamentară pentru soluţionarea conflictelor de interese. Normele de procedură în cazurile de conflict de interese sunt de competenţa acestei comisii.

Tot în acest sens, potrivit art.. 21.3.a, 21-A and 21.3.d din Legea privind Statutul parlamentarilor prevăd declararea intereselor / constrângeri care pot duce în caz de încălcare la pierderea mandatului parlamentar.
	Ori de câte ori parlamentarii prezintă proiecte de lege sau participă la activităţi parlamentare care se răsfrâng asupra unor situaţii în care au un interes personal direct sau indirect care ar putea fi afectat de o decizie parlamentară, trebuie să declare acest lucru înainte.

	6. 
	GERMANIA
	Conform Codului de conduită
 al membrilor Bundestag ului există obligativitatea depunerii unei declaraţii de interese adresată Preşedintelui Camerei în termen de 3 luni de preluarea mandatului parlamentar. Declaraţia de interese trebuie completată ori de câte ori intervin schimbări în situaţia regimului de interese.
	Dacă un membru al Bundestag-ului nu-şi  îndeplineşte obligațiile sale în conformitate cu Codul de conduită, Preşedintele Bundestagu-lui, în primă instanță a obţine o declaraţie din partea celui în cauză şi apoi poate dispune o anchetă. El poate cere informații suplimentare din partea parlamentarului în cauză pentru a clarifica situația sau poate solicita liderului grupului parlamentar de care aparține membrul în cauză să precizeze poziția acestuia.

Dacă în urma anchetei se dovedeşte că parlamentarul respectiv a comis o gravă încălcare a Codului de conduită Preşedintele informează Biroul permanent al Camerei care poate decide sancţionarea cu amendă/ reţinere din indemnizaţie sau cu trimiterea cazului organelor legal competente.
	

	7.
	GRECIA
	Art.57 din Constituţie, precum şi Regulamentul Parlamentului elen prevăd obligativitatea declarării situaţiilor care pot genera conflicte de interese.
	Potrivit Art. 43a § 1 (e) din Regulamentul Parlamentului
 elen există o Comisie permanentă specială de deontologie parlamentară care soluţionează cazurile de conflicte de interese.
	

	8.
	IRLANDA
	Codul de conduită al parlamentarilor
 prevede obligaţia acestora de nu intra în posibile conflicte de interese care pot afecta interesul public şi de a rezolva orice situaţie de natură a aduce atingere Parlamentului. De asemenea, Legile privind etica în funcţiile publice (Ethics in Public Office Acts) din 1995 şi 2001 prevăd obligativitatea depunerii declaraţiilor anuale de interese
 de către parlamentari
	Comisia pentru interesele parlamentarilor  este competentă de a analiza cazurile de conflicte de interese şi de a informa cele 2 Camere ale Parlamentului asupra încălcărilor aduse Codului de conduită. Atunci când un raport al Comisiei pentru interesele parlamentarilor este înaintat Camerei respective pot fi luate următoarele măsuri:
• se ia act de raportul Comisiei
• este sancţionat parlamentarul în cauză
• este suspendat timp de 30 de zile sau în cazul în care încălcarea continuă până când parlamentarul respective a luat măsuri pentru a se conforma cu normele de etică. Suspendarea nu afectează plata indemnizațiilor sau a drepturilor datorate.
• suspendarea poate fi, de asemenea, însoțită de o sancțiune financiară.

Este la aprecierea Comisiei de a investiga cazurile de conflicte de interese dacă se dovedeşte că solicitarea a fost neserioasă.
	

	9.
	AUSTRIA
	Legea privind incompatibilitatea ("Unvereinbarkeitsgesetz 1983")
	Secţiunea 6 din legea incompatibilităţii prevede obligaţia parlamentarilor de a declara  orice funcţie de conducere într-o unitate economică, Comisiei pentru Incompatibilităţi din fiecare Cameră, care decide asupra compatibilităţii acesteia cu calitatea de deputat. Dacă Comisia decide că poziţia este incompatibilă, parlamentarul este obligat să se aleagă, în timp de 3 luni, dacă păstrează mandatul (secţiunea 7). În caz contrar,  se pronunţă Curtea Constituţională (secţiunea 10), la solicitarea Comisiei de Incompatibilităţi, privind pierderea mandatului.
	În plus. Preşedintele Consiliului Naţional (Camera Inferioară) şi liderii grupurilor parlamentare nu au dreptul de a desfăşura o activitate remunerată.



	10.
	BELGIA
	Nu există o lege specială, aplicabilă numai parlamentarilor, privind conflictul de interese. Cu toate acestea, Legea federală din 2 mai 1995, cu referire la situaţia financiară a funcţiilor publice, prevede obligaţia de a se preciza numele instituţiei, funcţiile şi profesiile deţinute precum şi o declaraţie de avere. Lege reglementează declararea şi înregistrarea declaraţiei de interese pentru mai multe categorii de demnitari şi funcţionari publici, printre care şi pentru membrii Parlamentului.
	Principalele prevederi ale legii, aplicabile parlamentarilor, se referă la următoarele obligaţii:

1.  - a înainta, anual, Curţii de Conturi, o declaraţie scrisă cuprinzând lista (a) entităţilor,  (b) a funcţiilor, (c) a profesiilor din ultimul an, atât din sectorul public cât şi din cel privat, indiferent dacă se primeşte sau nu o compensare bănească (fără a se preciza suma exactă);

2.- să înainteze Curţii de Conturi, la începutul şi sfârşitul mandatului, o declaraţie de avere.  Aceasta cuprinde o prezentare a tuturor economiilor, acţiunilor, proprietăţilor imobiliare şi a valorilor mobiliare ale respectivului parlamentar. 


Declaraţia de la pct.1 se publică în Monitorul Oficial în timp ce cea de la pct.2 – declaraţia de avere – este confidenţială.  Se transmite Curţii de Conturi în plic închis, care se poate deschide numai la cererea instanţei de judecată, pe parcursul judecării unei infracţiuni penale pentru o posibilă faptă comisă în timpul îndeplinirii obligaţiilor sale.


Curtea de Conturi cercetează dacă parlamentarul a notificat toate entităţile, poziţiile şi profesiile pe care le-a deţinut în ultimul an. Pentru aceasta, Curtea poate să cerceteze, spre exemplu, componenţa colectivelor de conducere ale companiilor comerciale şi acţionariatul lor, sau conturile anuale de la Banca Naţională. Dacă constată că notificarea este incompletă, parlamentarul este invitat să facă  completările respective. Dacă acesta nu o face, problema este transmisă unei comisii a Camerei Reprezentanţilor sau a Senatului, care decide dacă declaraţia este sau nu completă. 


Declaraţia de la pct.1 fiind dată publicităţii, orice cetăţean poate semnala Parchetului faptul că declaraţia este incompletă, acesta având competenţa privind urmărirea sau nu a cazului. Totuşi, pentru declanşarea urmăririi unui parlamentar este nevoie de acordul Camerei sau al Senatului.


	

	11. 
	BULGARIA
	- Constituţia – Art. 68 (1) "Un membru al Adunării Naţionale nu poate să deţină o funcţie publică său să se implice într-o altă activitate pe care legea o defineşte ca fiind incompatibilă cu statutul de membru al Adunării Naţionale”

 - Regulamentul de organizare şu funcţionare al Adunării Naţionale – Art. 118 (2) „Membrii Adunării Naţionale nu pot să facă parte din organele de conducere sau de control ale companiilor comerciale sau cooperatiste”
 - Legea privind prevenirea şi identificarea conflictelor de interese

	În conformitate cu art.13 (1) din legea menţionată, parlamentarul va prezenta, în termen de 7 zile, o declaraţie de incompatibilitate. Sancţiunea pentru neprezentarea declaraţiei este o amenda de 1000 leva (aprox. 500 euro) la 3000 leva. Pentru a doua încălcare a normei sancţiunea este de 3000 la 5000 leva. 

     Dacă un parlamentar îşi declară incompatibilitatea, are la dispoziţie o lună de a lua măsuri pentru înlăturarea acestei stări. 

     Contravenţia este stabilită de Comisia pentru anticorupţie, conflicte de interese şi etică parlamentară a Adunării Naţionale. Pedeapsa administrativă este impusă de Curtea Supremă Administrativă.

      Declaraţia de incompatibilitate se înaintează Comisiei pentru anticorupţie, conflicte de interese şi etică parlamentară a Adunării Naţionale şi se publică pe site-ul acesteia.


	

	12. 
	CEHIA
	Legea nr. 159 din 16 martie 2006  privind conflictul de interese – se referă la demnitari, inclusiv parlamentari, funcţionari publici şi funcţii expres prevăzute în lege, numiţi generic oficiali publici.


Art.1 (a) prevede „obligativitatea oficialilor publici de a-şi desfăşura activitatea în aşa fel încât să prevină orice conflict între interesele lor private şi interesele pentru care poartă obligaţia de a le apăra şi proteja în cadrul activităţii lor;



(b) prevede „obligaţia oficialilor publici de a prezenta toate informaţiile care să permită controlul public al activităţii lor, suplimentare sarcinilor decurgând din funcţia publică, controlul public al activelor financiare, al altor venituri, cadouri sau beneficii dobândite în timpul exercitării funcţiei publice şi/sau controlul public al obligaţiilor financiare”


Art.3
(1) „Dacă are loc un conflict între interesul public şi interesul privat nici un oficial public nu va da întâietate interesului privat faţă de interesul pe care este obligat să-l susţină sau să-l apere în calitatea de oficial public. În sensul prezentei legi, interesul privat se înţelege a fi orice interes care conduce la un beneficiu privat sau care împiedică o posibilă diminuare a unui avantaj material sau de altă natură”



(2) Niciunui oficial public nu îi este permis să pună în pericol interesul public„


	Fiecare oficial public are obligaţia să prezinte:

 - declaraţia de interese;

 - declaraţia privind desfăşurarea unor alte activităţi;
 - declaraţia de avere dobândită în timpul deţinerii funcţiei publice;
 - declaraţia de venituri, cadouri şi datorii.

Comisia pentru mandat şi imunităţi a Camerei Deputaţilor administrează datele oficialilor publici precizaţi la art.2. litera a, c-g, i-n, cu excepţia senatorilor (membrii Camerei Deputaţilor, membrii guvernului, directori din administraţia centrală, etc.) în timp ce comisia similară din Senat pe cele ale senatorilor şi ale judecătorilor.


În baza unei solicitări scrise oricine poate să consulte aceste documente şi să semnaleze eventualele inadvertenţe.


	

	13. 
	DANEMARCA
	Nu există o lege specială pentru conflictul de interese.
	
	Cu toate acestea, majoritatea parlamentarilor, în mod voluntar, au prezentat declaraţii asupra intereselor financiare.

	14. 
	FINLANDA
	Nu există o lege specială pentru conflictul de interese. 
	În baza deciziei Consiliului Preşedintelui, format din Preşedinte, cei doi Vicepreşedinţi şi cei 14 preşedinţi de comisii, la începutul mandatului, parlamentarilor li se solicită prezentarea unei informări privind activităţile în afara mandatului şi raporturile lor financiare. Veridicitatea informării nu este verificată. Informarea se face pe un formular prestabilit. Dacă nu parlamentar nu doreşte să facă această informare, refuzul se înscrie pe formular. Informările se pot consulta pe site-ul Parlamentului.
	Cu toate acestea membrii Parlamentului prezintă, în mod voluntar, o declaraţie privind interesele private.

	15.
	ESTONIA
	Legea privind combaterea corupţiei, intrată în vigoare la 28 februarie 1999. Se referă, în general la demnitari, inclusiv la parlamentari.
	Regulamentul de ordine internă prevede că fiecare membru al Parlamentului este obligat să respecte rigorile procedurale prevăzute în Legea privind combaterea corupţiei şi să-şi declare interesele economice. Parlamentarul este obligat să prezinte Comisiei speciale de aplicare a legii de combatere a corupţiei declaraţia privind  locurile de muncă şi domeniile de activitate, în timp de un an de la data depunerii jurământului. Formularul de declaraţie este stabilit de Comisie.
	Declaraţia de interese se publică în Monitorul Oficial şi pe site-ul Parlamentului.

	16.
	LITUANIA
	Art.18 din Regulamentul Parlamentului
 prevede obligativitatea depunerii de către parlamentari a declaraţiei de interese. Declaraţia de interese, la fel ca şi cea de avere sunt  accesibile publicului fiind publicate pe site ul Parlamentului dar şi pe site ul Comisiei Electorale Centrale. Astfel, potrivit articolului sus-menţionat este interzisă exercitarea mandatului parlamentar în alte scopuri decât interesul naţional, public şi respectarea voinţei alegătorilor în conformitate cu prevederile constituţionale şi respectarea legislaţiei în vigoare. Anual, fiecare parlamentar trebuie să  prezinte Comisiei pentru etică și proceduri declaraţia de interese. Declarațiile de interese se păstrează în cadrul Comisiei pentru întreaga durată a mandatului parlamentar, iar mai târziu ele vor fi transferate pentru păstrare către Arhiva Parlamentului. 
	Comisia pentru etică şi proceduri este constituită în scopul soluţionării cazurilor de conflict de interese. Ea analizează activiţăţile membrilor Parlamentului care încalcă dispozițiile Regulamentului Camerei şi elaborează norme şi recomandări pe care le supune aprobării plenului Parlamentului.

În cazul în care un parlamentar a încălcat prevederile Regulamentului referitoare la conflictul de interese şi recomandările Comisiei pentru etică şi proceduri, Comisia trebuie să informeze imediat conducerea Parlamentului. În acest caz, poate fi dispusă începerea unei anchete de natură a clarifica situaţia parlamentarului în cauză.
	

	17.
	OLANDA
	Nu există o lege specială pentru conflictul de interese. Totuşi, în conformitate cu art.150A din Regulamentul Camerei Reprezentanţilor
 fiecare parlamentar este obligat să depună anual o declaraţie de interese către Secretariatul General al Camerei respective. Secretariatul General are atribuţia de a publica aceste declaraţii şi de a pune la dispoziţia publicului varianta simplificată pentru consultare.
	
	

	18.
	SLOVACIA
	Art. 4, 6, 7, 8 din Legea nr.357/2004 privind protecţia interesului public în exercitarea funcţiilor publice, amendată prin Legea nr.545/2005 prevăd obligativitatea depunerii declaraţiilor de interese  şi de către membrii Parlamentului în termen de 30 de zile de la preluarea mandatului parlamentar. Aceste declaraţii sunt publicate pe site oficial al Camerei respective.

Astfel, conform art.4 din Legea sus-menţionată 
(1) Un parlamentar va proteja interesul public în îndeplinirea mandatului său. Un parlamentar / înalt funcţionar public nu poate prefera un interes personal asupra interesului public în exercițiul mandatului / funcției sale.
(2) În îndeplinirea mandatului, parlamentarul trebuie să se abțină de la orice acțiuni care ar putea fi în contradicţie cu dispoziţiile legale.

	Din punct de vedere procedural, Comisia parlamentară pentru conflicte de interese este competentă pentru înregistrarea şi soluţionarea cazurilor de acest fel.
	

	19.
	SLOVENIA
	Art.46 din Legea privind integritatea şi prevenirea corupţiei
 prevede obligaţia pentru parlamentari de a-şi declara interesele în momentul preluării mandatului şi ori de câte ori intervin modificări ale situaţiei financiare a acestora
.
	Parlamentarii trebuie să-şi declare averea/ interesele în faţa Comisiei de Prevenire a Corupției un organism de stat autonom şi independent. Scopul principal al Comisiei este de a consolida statul de drept şi de a preveni actele de corupţie.
	

	20. 
	SUEDIA
	Legea privind Parlamentul (Riksdag Act)
. În ceea ce privește potențialele conflicte de interese, Legea  menţionată prevede că membrii nu pot "participa la deliberările Camerei pentru o chestiune care priveşte  personal sau care se referă la o ruda apropiată." (2:11). În plus, aceştia nu pot "fi prezent la o şedinţă a unei comisii atunci când sunt discutate situaţii unde există  interese personale sau care vizează o rudă a parlamentarului respectiv " (4:14).

De asemenea, parlamentarii sunt obligaţi să-şi depună declaraţiile privind interesele care pot fi consultate de public şi se păstrează la Secretariatul Parlamentului.
	
	În ceea ce priveşte interesele financiare ale deputaților  există o Lege specială privind declararea angajamentelor şi  a intereselor financiare (Lag (1996:810) om registrering bulevard riksdagsledamöters åtaganden och ekonomiska intressen)
.
Scopul acestei legi este de a face publice toate informațiile relevante cu privire la angajamentele parlamentarilor și a intereselor financiare din afara parlamentului. 

	21.
	LETONIA
	Potrivit art.9 din Codul de conduită
 al membrilor Parlamentului, niciun parlamentar nu trebuie să permită apariţia unui conflict de interese  şi trebuie să evite situațiile care ar putea crea impresia existenţei unui astfel de conflict .
  Un membru al Parlamentului trebuie să să evite orice alte situații care pot da motive pentru a suspecta prezența unui conflict de interese care ar putea afecta prestigiul Parlamentului(Saeima).

De asemenea, conform art.10 din Regulamentul Parlamentului, obligațiile  deputaților cu privire la activitățile lor de afaceri, veniturile şi angajamente în afara Parlamentului(Saeima) sunt prevăzute de către Legea cu privire la prevenirea conflictului de interese
.
	Ca element esenţial al strategiei de prevenire şi combatere a corupţiei a fost înfiinţat Biroul pentru Prevenirea şi Combaterea Corupţiei
(KNAB). Acest birou  are un grad ridicat de independenţă şi dispune de puteri vaste de investigare şi urmărire penală. Biroul de Prevenire şi Combatere a Corupţiei investighează cazurile de corupţie şi încălcarea reglementărilor privind conflictele de interese. Acesta poate investiga conturile bancare sau tranzacţiile financiare şi are acces la bazele de date ale administraţiilor financiare. Atunci când se descoperă încălcări ale legii, Biroul pentru Prevenirea şi Combaterea Corupţiei (KNAB) poate aplica sancţiuni.administrative/financiare.

Sancţiunea administrativă cea mai severă pentru încălcări grave ale legii este interdicţia de a deţine funcţii publice.


	Legea vizând prevenirea conflictelor de interese impune ca toate veniturile obţinute prin activităţi ilicite să fie returnate statului. Ceea ce înseamnă că funcţionarul public care a obţinut venituri prin încălcarea legii trebuie să plătească suma de bani respectivă la bugetul de stat, iar în caz contrar sunt intentate acţiuni în justiţie împotriva sa.



	22.
	POLONIA
	Legea privind exercitarea mandatului de deputat şi senator. Astfel, potrivit art.33 din această lege: 1. Un deputat sau senator notifică Preşedintelui Camerei respective cu privire la intenția sa de a desfăşura orice angajament suplimentar, cu excepția activității care face obiectul drepturilor de autor și drepturilor conexe.

2. Parlamentarii nu pot desfăşura activităţi suplimentare sau să primească cadouri care pot submina încrederea "în exercitarea mandatului după cum se specifică la articolul 1 alin. 1 din Constituţie.
3. Deputaţii şi senatorii nu pot în cadrul mandatului de a desfăşura o activitate de afaceri realizată pe cont propriu sau împreună cu alte persoane. De asemenea, în conformitate cu art. 35 din acceaşi lege, deputaţii şi senatorii sunt obligaţi să depună o declaraţie interese cu privire la situația lor financiară. Declaraţia poate fi consultată public pe site- ul Camerei respective.
	
	

	23. 
	UNGARIA
	Secţiunea 9-19 din Legea nr. LX DIN 1990, amendată, privind Statutul membrilor Parlamentului
. Legea prevede că un deputat este obligat să declare  activele sale, veniturile obţinute și interesele financiare. (Secţiunea 18 și 19) Această obligaţie include  şi declaraţii pentru soţul, precum şi copiii care trăiesc împreună. Parlamentarii trebuie să facă publică declaraţia de avere/interese. Declaraţiile trebuie să fie făcute la începutul şi la încetarea mandatului și, de asemenea, până la sfârșitul lunii ianuarie a fiecărui an din timpul mandatului. De asemenea, trebuie să declare subvențiile primite de la stat sau Uniunea Europeană dacă au fost acordate unei societăţi deţinute de el sau de orice membru al familiei sale.
	Procedura în caz de încălcare a prevederilor referitoare la declaraţiile de avere / interese este prevăzută de art. 131 F din Regulamentul Parlamentului
. Astfel, în caz de sesizare a Preşedintelui Camerei asupra unei situaţii de conflict de interese, acesta va trimite cazul pentru investigare Comisiei de Imunităţi. Potrivit normelor procedurale proprii, Comisia va investiga şi va redacta un raport în termen de 30 zile de primirea solicitării care va fi înaintat Preşedintelui Camerei ce îl va supune dezbaterii plenului urmând a fi adoptate măsurile legale.
	


* Lucrările elaborate în cadrul Direcţiei studii şi documentare legislativă sunt cu caracter documentar şi nu reprezintă punctul de vedere al Camerei Deputaţilor.




� � HYPERLINK "http://www.agcm.it/moduli/conflitto-di-interessi/4522-legge-20-luglio-2004-n215.html" ��http://www.agcm.it/moduli/conflitto-di-interessi/4522-legge-20-luglio-2004-n215.html�





� � HYPERLINK "http://www.publications.parliament.uk/pa/cm200809/cmcode/735/73502.htm#a6" ��http://www.publications.parliament.uk/pa/cm200809/cmcode/735/73502.htm#a6�


� � HYPERLINK "http://www.en.parlamento.pt/Legislation/StatuteofMembers.pdf" ��http://www.en.parlamento.pt/Legislation/StatuteofMembers.pdf�





�  � HYPERLINK "https://www.btg-bestellservice.de/pdf/80060000.pdf" �https://www.btg-bestellservice.de/pdf/80060000.pdf�


� � HYPERLINK "http://www.parliament.gr/english/kanonismos-fr/kanonismos-fr.pdf" ��http://www.parliament.gr/english/kanonismos-fr/kanonismos-fr.pdf� 


� �HYPERLINK "http://www.oireachtas.ie/viewdoc.asp?fn=/documents/Committees29thDail/CodeofCon.doc"��http://www.oireachtas.ie/viewdoc.asp?fn=/documents/Committees29thDail/CodeofCon.doc�





� There are nine categories of ‘registerable interests’ specified in the legislation:. Occupational, Shares, Directorships, Land, Gifts, Property & Services, Travel facilities, Remunerated positions and Contracts.


� � HYPERLINK "http://www3.lrs.lt/pls/inter/dokpaieska.showdoc_l?p_id=362356" ��http://www3.lrs.lt/pls/inter/dokpaieska.showdoc_l?p_id=362356�  (link to English version of the document)


� � HYPERLINK "http://www.tweedekamer.nl/kamerleden/openbare_registers/index.jsp" ��http://www.tweedekamer.nl/kamerleden/openbare_registers/index.jsp�





� � HYPERLINK "https://www.kpk-rs.si/upload/datoteke/ZintPK-ENG.pdf" ��https://www.kpk-rs.si/upload/datoteke/ZintPK-ENG.pdf�


� � HYPERLINK "http://www.kpk-rs.si/fileadmin/kpk.gov.si/pageuploads/pdf/slovenski_akti/ZIntPK_eng.pdf" ��http://www.kpk-rs.si/fileadmin/kpk.gov.si/pageuploads/pdf/slovenski_akti/ZIntPK_eng.pdf�, Chapter No. 5).


� � HYPERLINK "http://www.riksdagen.se/en/Documents-and-laws/Laws/The-Constitution/" ��http://www.riksdagen.se/en/Documents-and-laws/Laws/The-Constitution/�


� � HYPERLINK "http://www.riksdagen.se/webbnav/index.aspx?nid=3911&bet=1996:810" ��Lag (1996:810) om registrering av riksdagsledamöters åtaganden och ekonomiska intressen�


� � HYPERLINK "http://www.saeima.lv/en/legislation/rules-of-procedure" ��http://www.saeima.lv/en/legislation/rules-of-procedure�


� � HYPERLINK "http://www.knab.gov.lv/uploads/eng/on_prevention_of_conflict_of_interest_in_activities_of_public_officials.pdf" ��http://www.knab.gov.lv/uploads/eng/on_prevention_of_conflict_of_interest_in_activities_of_public_officials.pdf�


� � HYPERLINK "http://www.knab.gov.lv/en/knab/" ��http://www.knab.gov.lv/en/knab/�





� � HYPERLINK "http://www.parlament.hu/angol/legalstatuslaw.pdf" �http://www.parlament.hu/angol/legalstatuslaw.pdf�


� � HYPERLINK "http://www.parlament.hu/hazszabaly/resolution.htm" �http://www.parlament.hu/hazszabaly/resolution.htm�

